«Арсенал»нинг «очилмаган кашфиёти» Россиянинг буюк футболчиси! - Zamin.uz\n14:10 / 17.11.2018\n«Арсенал»нинг «очилмаган кашфиёти» Россиянинг буюк футболчиси!\n«Тўпчилар»нинг собиқ плеймейкери Андрей Аршавин 37 ёшида бутсасини михга осишга қарор қилди. Лондонликларнинг собиқ вакили профессионал футболчилик фаолиятига якун ясади.\nАндрей Аршавин Россиянинг энг буюк ва жумбоқли юлдузларидан бири. Бир вақтлар қисқа муддат юқори футбол намойиш қилган 37 ёшли футболчининг сўнгги клуби Қозоғистоннинг «Қайрат»и бўлди. Футболчи 24 ноябрда бўлиб ўтадиган Қозоғистон Кубоги финали у учун сўнггиси бўлишини маълум қилди.\nАршавин футбол билан шуғулланишни етти ёшида ўзи туғилган жойи Ленинградда бошлади. Ўша вақтда ҳам тенгдошларидан жуссаси кичиклиги билан ажралиб турган Аршавинни клуб мураббийлари менсишмасди. Шунга қарамай ёш болакайдаги табиий иқтидор туфайли унинг ҳаваскор футбол билан шуғулланган отаси маҳаллий «Зенит» клубига боласини етаклаб борди.\nУ «Зенит»даги дебют ўйинини 2000-йилда ўтказди. Аршавин Интертото Кубогида «Брэдфорд»га қарши учрашувда захирадан туширилди. Тез орада ёш футболчи асосий таркибда ўзини ёрқин тарафдан кўрсата олди. Бунга унинг ярим ҳимоянинг исталган нуқтасида ўйнай олиш қобилияти сабаб бўлди. Боз устига у ҳужумчи ортида ҳам ажойиб тарзда ҳаракат қила олишини кўрсатиб қўйди.\nИқтидорига қарамай, унинг ўйинига бўлган шубҳалар ҳеч аримасди. «У ҳеч қачон шуҳратпараст бўлмаган», - дейди россиялик футбол журналисти Артур Петросян Sky Sports га берган интервьюсида – «бу кўплаб россиялик футболчиларнинг муаммоси аслида. Бу уларнинг рухиятидаги муаммо. Улар муваффақиятга эришса ва озгина пул топса, ривожланишдан тўхташади. Бу ҳолат Аршавин билан ҳам юз берди.»\n«Зенит» билан ўтказилган саккиз йиллик фаолиятидан кейин 2007-08-йилги мавсум Аршавин учун анча омадли ва эсда қоларли йил бўлганди. 1984-йилдан бери биринчи марта ички чемпионатдаги ғолиблик ва УЕФА Кубоги соврини, бундан ташқари терма жамоа билан Евро-2008 даги иштирок мақоламиз қаҳрамони учун ёдда қоларли мавсум бўлди.\nАндоррага қарши плей-офф ўйинида қизил карточа олгани сабабли Аршавни гуруҳдаги дастлабки икки турни ўтказиб юборишга мажбур бўлди. Учинчи турда у Швецияга қарши учрашувда Россиянинг иккинчи голига муаллифлик қилди ва термасини чорак финалга олиб чиқди. У ерда русларни кимсан Голландия кутиб турарди.\nУшбу ўйин русларнинг байрамига айланиб кетди. Қўшимча таймларда 3-1 ҳисобида ғалабани илиб кетган Россия Аршавинга раҳмат айтиши керак. Аршавин юқори спорт формасини намойиш қилди ва «Арсенал» мураббийи Арсен Венгернинг назарига тушди.\nУ «тўпчилар» сафида 90 дан ортиқ ўйинларда иштирок этди. Аммо унинг Лондондаги фаолиятида диққатга сазовор лаҳзалар жуда кам бўлди. Энг ёдда қоларлиси Пеп Гвардиоланинг «Барса»сини «туманли Альбион»да енгган учрашувда Аршавин ўзини кўрсата олганди.\nБироқ кейинги ўйинларда Венгер кутган дунё савиясидаги тўпурар эмаслигини тушуниб етди.\nКенгроқ қилиб айтганда Аршавин инглиз футболига мослаша олмади. Унинг кичик жуссаси ва ўйинга бўлган фалсафаси – унга тўп келишини кутиш эди. 90 дақиқа югуриб юриш унинг жисмоний кўрсаткичларига тўғри келмасди.\nБундан ташқари у Лондондаги ҳаётга ҳам мослаша олмади. У шаҳарда автомобил ҳайдашни ёмон кўриб қолди, кийиниш хонасидаги маданиятни эса кўнгилни айнитадиган деб топди, рафиқаси Юлия эса бутун Англияни ёқтирмади ва у ерни «зерикарли» деб атади.\nКлубдаги формаси тушиб кетгач ўз-ўзидан термадаги ишлари ҳам чаппасига кета бошлади. Камига мухлислар билан ҳам ораларидаги муносабатлар совуқлашди. Бунга Россия Евро-2012 га чиқа олмаганидан кейин унинг манзили томон йўналтирилган танқидлардан кейин йўллаган видео-жавоби бўлди. У мухлисларга қарата, «агарда биз сизнинг умидларингизни рўёбга чиқара олмаган бўлсак, бу сизнинг муаммонгиз» дея кескин жавоб қайтарди.\n2013-йилда Аршавин «Зенит»га эркин агент сифатида қайтди. У жамоатчиликка «Зенит» либосини қайта кийишидан жуда бахтиёр» эканлигини айтди. Бироқ икки мавсум ичида 30 дан ортиқ учрашув ўтказган футболчи атиги 3 гол урди ва 2015-йилда «Кубан» сафига бориб қўшилди.\n«Кубан»да у асосий таркибга киришда муаммоларга учради. 8 ўйинда бирорта ҳам гол ура олмаган ҳужумчи мавсум якунида шартномаси узайтирилмаганидан кейин футболчилик фаолиятига якун ясаши мумкинлигини айтди. Бироқ орадан кўп ўтмай, 2016-йил мартида «Қайрат» сафини тўлдирди.\nКичик аквариумдаги катта балиқ сингари Андрей Қозоғистон чемпионатида ўзини кўрсата олди. У мавсум якунида «Йилнинг энг яхши футболчиси» совринини қўлга киритди. Янги жамоаси учун 76 ўйин ўтказган россиялик футболчи 24 гол уришга эришди. Клубдаги уч йиллик фаолияти ортидан «Арсенал»нинг собиқ вакили фаолиятини юқори нотада якунлашга яқин турибди. “Замин” янгиликларини “Twitter”да кузатиб боринг\n24-12-2019, 07:30, Спорт\nЕвропа лигаси. Аршавин бугунги финал учун ўз тахминини айтди (видео)\n29-05-2019, 22:11, Спорт\n«Локомотив» клуби «АГМК» нинг легионер тўпурарини ўз сафига қўшиб олди\n20-12-2018, 06:58, Спорт\nАндрей Канчельскис: "Никачни ёшлар жамоасига юбордим, бир қанча футболчи собиқ мураббий билан кетишган"\n1-11-2018, 22:06, Спорт\n«Сток Сити»нинг собиқ футболчиси Тейшейра 25 ёшида юрак хуружидан вафот этди\n7-11-2017, 12:38, Спорт\n27-03-2017, 11:45, Спорт\nЯнгиликлар » Спорт » «Арсенал»нинг «очилмаган кашфиёти» Россиянинг буюк футболчиси!


Хоразм вилояти. Сотувчининг бепарволигига чек қўйилди – istemol.uz\nХоразм вилояти. Сотувчининг бепарволигига чек қўйилди\n01.12.2017 Мурожаат ва натижа\nУрганч тумани, Чоткўпир қишлоғи, “Ҳидоят” маҳалласида яшовчи Э.Бобожонов томонидан туман истеъмолчилар ҳуқуқларини ҳимоя қилиш жамиятига Давлат ресурслари ҳисобидан ажратилган ун ва ўсимлик ёғи маҳсулотини улгуржи савдо ташкилотлари томонидан чакана савдо шохобчаларига етказиб берилиши ва аҳолига сотилиши юзасидан маҳалла фуқаролари йиғини томонидан ҳар ойлик ун ва ўсимлик ёғи маҳсулотини октябрь-ноябрь ойларида ололмагани ва уни қиммат нархларда сотилаётгани тўғрисида ўз аризасида баён қилди.\nМазкур ариза юзасидан туман жамияти мутахассислари томонидан Чоткўпир қишлоғи МФЙда жойлашган дўкон сотувчисига қонун талаблари тушунтирилди, истеъмолчи Э.Бобожоновнинг мурожаати қаноатлантирилиб, оиласи номидан жамиятга ўз миннатдорчилигини билдирди.\nPrevious Post:Тошкент шаҳар. Истеъмолчига амалий ёрдам кўрсатилди\nNext Post:Тошкент шаҳар. Кечиккан қурилиш материаллари


Камончиларимиз Грузиядаги мусобақа муваффақиятли иштирок этишди\n#Камондан ўқ отиш\n27 декабрь, 2018, 14:58\nКамондан отиш бўйича Ўзбекистон терма жамоаси аъзолари Грузиянинг Батуми шаҳридаги халқаро мусобақада иштирок этишди. Бу ҳақда Миллий Олимпия қўмитаси расмий сайти хабар бермоқда.\nУнга кўра Грузия очиқ чемпионати сифатида ташкил этилган баҳсларда 50 дан ортиқ спортчи ўз омадини синаб кўрди. Эътиборлиси, мусобақада ўзбекистонлик мерганлар муваффақиятли қатнашишди.\nЭркаклар ўртасида ўтказилган баҳсларда йигитларимиз кучли учликни ташкил этиб беришди. Биринчи ўринни Зокиржон Гафуров қўлга киритган бўлса, Сардор Рустамов ва Жамшид Содиқов мос равишда иккинчи ва учинчи ўринларни эгаллашди.\nАёллар ўртасидаги баҳсларда эса Мунира Нурманова иккинчи ўринга сазовор бўлди. Ёш қизларимиз ичида Зиёда Абдусатторова ҳам иккинчи ўрин соҳибасига айланди. Микст баҳсларида Зиёда Абдусатторова ва Зокиржон Гафуров тандеми биринчи, Камола Юнусова – Жамшид Содиқов жуфтлиги эса учинчи ўринга эга чиқдилар.


Донорлик акцияси ўтказилди » «Қўшчинор» газетаси\nДемонстрационный сайт » Асосий янгиликлар » Донорлик акцияси ўтказилди\nДонорлик акцияси ўтказилди\n14-июнь — Бутунжаҳон донорлар куни муносабати билан туман тиббиёт бирлашмасида «Адолат» СДП билан ҳамкорликда «Бор меҳримиз сенга, болажон!» шиори остида беғараз донорлик акцияси ўтказилди.\nУнда ТТБ шифокор ва ҳамширалар, ҚВП мудиралари ҳамда вилоят қон қуйиш маркази шифокори Гулсара Абдуллаева, партия туман кенгаши раиси Нилуфар Акрамовалар иштирок этишди.\nСўзга чиқувчилар, тадбирдан кўзланган асосий мақсад инсонлар ҳаётини сақлаб қолиш, соғлигини мустаҳкамлашда қон қуйилишининг аҳамиятини аҳоли кенг қатламлари орасида тарғиб қилиш, фавқулодда вазиятларни ҳисобга олган ҳолда етарли қон захирасини яратиш учун кишиларда доимий донорликка бўлган ҳиссиётни уйғотишдан иборат эканлигини алоҳида таъкидлаб ўтишди.\n— Биламизки, қон беғараз, ўз хоҳиш-иродаси билан келган соғлом одамлардан олинади. Мазкур акцияда мана шундай саховатпеша донорлар фаол иштирок этаётганликлари қувонарли ҳол, албатта. Жорий йилнинг бугунги кунига қадар туманимизда 390 нафар кишилар донор сифатида қон топширишган. Улар бу эзгу амаллари билан инсонлар ҳаётини сақлаб қолишдек хайрли ишга бош қўшишмоқда, — дейди туман тиббиёт бирлашмаси қон қуйиш хонаси шифокори Шоҳиста Турдибекова.\nТадбир сўнггида аҳоли саломатлигини мустаҳкамлашда, беғараз донорликни ривожлантириш мақсадида тарғибот-ташвиқот ишларини самарали ташкил этган бир гуруҳ тиббиёт ходимлари ҳамкор ташкилотларнинг ташаккурномалари ҳамда эсдалик совғалари билан тақдирланди.\nФарзандингиз соат нечада туғилган?\nСектор раҳбари Тараққиётда\n"Ёзни "Камалак" билан!"


Шароитлар замонга мос\n– 1989–2000 йилларда Тошкент вилояти ИИБга қарашли кичик бошлиқлар ва оддий таркибнинг дастлабки тайёргарлик ўқув йиғини, яъни ҳозирги ИИВ Ички ишлар органлари ходимларини бошланғич тайёрлаш ва малакасини ошириш Олмалиқ шаҳар марказида бошлиқ лавозимида ишладим, – дейди истеъфодаги полковник Абдумажид Шодиев. – Ўша даврда 1 нафар катта ўқитувчи ва 5 нафар ўқитувчи билан атиги 50 нафар ёш ходимни касбга дастлабки тайёрлардик. Мутахассислар йўқлиги сабабли номигагина ўтиладиган дарсларда тингловчилар хизматга оид бирор нарсани ўргана олмасди. Чунки ҳеч қандай шароит, ўқув қўлланмалари, ҳатто спорт иншооти ҳам йўқ эди.\nШарт-шароитлар яратиш мақсадида бормаган идорам қолмаганди. Ёпиқ эшиклар ортида соатлаб тик турганман. Шундай кунларнинг бирида раҳбарият келиб, хизматларимга «раҳмат» дейишди ва тўн кийдириб, нафақага кузатишди. Шу кундан бошлаб, 2015 йилгача бу даргоҳга келмагандим.\nБир куни фарзандларим марказга чақиришаётганини айтишди. Бу ерга келиб, тўғриси, ҳайратдан лол қолдим. Ўзим ўн бир йил раҳбарлик қилган, қолаверса, 1972 йилдан буён фаолият кўрсатиб келаётган ўқув марказини таниёлмай қолдим. Тингловчиларнинг касб сирларини мукаммал ўзлаштириши учун яратилган шароитларни кўриб, «офарин, қилса бўларкан-ку!» деб юборибман.\nБошланғич тайёргарликдан ўтаётган ёшлар билан бўлган учрашувда уларнинг шижоати, танлаган касбига муҳаббатини кўриб, шундай ёшларимиз сафи кўпайса, Ватанимиз осмони доимо мусаффо ва биз ҳеч кимдан кам бўлмаслигимизга яна бир карра ишонч ҳосил қилдим.\nСаксон ёшни қоралаётган истеъфодаги полковник Абдумажид Шодиевнинг айтганича бор, у кишидан кейин тайинланган бошлиқлар ҳам ўқув марказини замон талабига мослаштираман, дея югуриб-елиб ҳеч нарсага эриша олмаганини бугун сир тутиб бўлмайди.\nАммо бу маскандагиларнинг йиллар давомида қалбини ўртаб келган муаммо, бошқа соҳаларда бўлгани каби, ички ишлар органларида ўтказилаётган ислоҳотлар туфайли барҳам топди. Вазирлик раҳбариятининг хусусан, Кадрлар бош бошқармасининг қўллаб-қувватлаши, зарур маблағ ажратиши натижасида дастлаб ўқув хоналари, ётоқхона, спорт зали, ошхона кабилар босқичма-босқич энг сўнгги русумдаги замонавий жиҳозлар билан таъминланди.\nАйни пайтда бу ерда фаолият олиб бораётган ахборот-ресурс маркази моддий-техника базасининг бойлигидан ҳайратланишингиз, шубҳасиз. Чунки унда замонавий компьютер жамламаларидан тортиб,\n4 мингдан ортиқ барча турдаги китоблар, ўқув қўлланмалари мавжуд: тингловчилар ўзларини қизиқтирган саволлар ёки касбга оид ҳар қандай ечимни шу жойдан топишади. Шу боис куннинг исталган пайтида бу жой илмга чанқоқ ёшлар билан гавжум.\nҲар томонлама талабга жавоб берадиган 7 та ўқув хонаси ёш ходимнинг касбга оид дастлабки кўникмаларини шакллантиришга мослаштирилган бўлиб, махсус стендлар, зарур қўлланмалар билан бойитилган. Ўтилаётган ҳар бир дарс интерфаол усулда олиб борилади. Бу ёш осойишталик посбонининг нафақат билим ва дунёқарашини шакллантиришга, балки ўзи танлаган соҳани мукаммал ўзлаштиришга ҳам имкон бермоқда.\nИчки ишлар органлари ходими ҳар томонлама билимли, дунёқараши кенг, фуқаролар билан мулоқотларда ибрат кўрсатадиган хислатларга эга бўлибгина қолмай, жисмонан чиниққан, жиноятчиларга тўқнаш келганда, уни зарарсизлантирадиган даражада чаққон ва чапдаст бўлиши керак. Ҳукуматимиз ва вазирликнинг эътибори туфайли ўқув марказида ана шу жиҳатларга алоҳида аҳамият қаратилган. Ёшлар асосий машғулотлардан ташқари, бўш вақтини махсус спорт зали, стадион ва бошқа чиниқиш майдонларида руҳий жанговарликни оширишни канда қилишмайди. Муҳими, шуғулланиш учун яратилган шароитлар ҳар қандай кишини ўзига жалб қилмасдан қолмайди. Ваҳоланки, яқин-яқинларгача ҳам спорт залию, стадионлар зарур анжомлар йўқлигидан ҳувиллаб ётарди.\n– Фарзандим Анваржон Аҳмедов мазкур ўқув марказига уч ой аввал келганди. Битириш арафасида унинг қувончига шерик бўлиш ниятида Фарғона вилоятидан келдим. Асосий тантана бошланишидан олдин таълим муассасасида яратилган шароитлар билан танишдик. Таъкидлаш керакки, фарзандларимизга шундай шароит ва имкониятларни яратгани учун ҳукуматимизга мингдан-минг раҳмат.\nБир қанча чет давлатларда ҳам бўлганман. Демоқчиманки, марказда таҳсил олувчиларнинг ётоқхонасига кириб, кўзларимга ишонмадим. Хоналар худди хориж меҳмонхоналаридек бири-биридан гўзал жиҳозланган. Ўқув хоналари ва бошқа шароитларни кўриб, шундай давлатда яшаётганимизга шукроналар айтдик, – дейди марказни яқинда битирган ёш ходимнинг онаси Зулфияхон Аҳмедова.\nДарҳақиқат, эндиликда умумий ётоқхоналар бўлмаларга ажратилган, замонавий юмшоқ мебеллар, телевизор ҳамда бошқа зарур ашёлар билан жиҳозланган.\nЎқув биносининг ташқи ва ички томонлари ҳар томонлама талаб даражасига келтирилгач, тасарруфдаги майдонни ободонлаштириш ишларига ҳам алоҳида эътибор қаратилди. Мавжуд\n2,9 гектар майдонда мевали ва манзарали дарахтлар ўтқазилди: ташландиқ бўлиб ётган ерларга ишлов берилиб, бодринг, помидор, ошқовоқ, булғор қалампири сингари сабзавот ва полиз экинлари экилди. Ерга меҳр берилса, у ўз саховатини аямаслигини эндиликда ўқув юртидаги доимий ва ўзгарувчан шахсий таркиб дилдан ҳис қилмоқда. Гап шундаки, ўзлари экиб, парваришлаган маҳсулотлар кундалик эҳтиёжга яраяпти. Ҳосилга кирган мевалардан эса чанқовбости ичимликлар тайёрланиб, дастурхонга тортиқ қилинмоқда, ортгани қиш мавсумига ғамлаб қўйилади.\n– Уч ойда бир ташкил этилаётган ўқув жараёнлари самарадорлигини янада ошириш мақсадида фақат дарсликлар билан чекланишдан воз кечиб, кўпроқ устозлар томонидан тайёрланаётган қўлланмаларга таяняпмиз ва бу дастлабки босқични ўтаётган бўлажак ходимларнинг хизматда мустаҳкам кўникма ҳосил қилишида муҳим ўрин тутяпти, – дейди марказ бошлиғининг ўқув ишлари бўйича биринчи ўринбосари, майор Хуршиджон Акмалов. – Соҳавий хизматлар, Ислом Каримов номидаги Тошкент давлат техника университетининг Олмалиқ шаҳар филиалидан тажрибали мутахассисларни жалб этаётганимиз ҳамда ўқув жараёнларининг туман ва шаҳар ИИБларидаги амалиёт билан чамбарчас олиб борилаётгани мақсадга эришишимизда қўл келмоқда.\nШахсий таркибнинг билим ва тажрибасини янада мустаҳкамлаш мақсадида уларнинг малакасини ошириш ҳамда жойларга хизмат сафарларига юбориб, ўқув курсларига келаётган ходимларнинг қайси жиҳатларига кўпроқ эътибор қаратиш лозимлиги ўрганилиб, дарсларни ўтиш пайтида қўлланилмоқда. Шунингдек, марказни битириб кетганларнинг хизматлардаги фаолиятини таҳлил қилиб бориш йўлга қўйилди.\nХулоса шуки, давлатимиз осойишталик посбонларининг заҳматли ва беминнат хизмати қанчалик масъулиятли эканлигини ҳисобга олиб, уларнинг ҳар томонлама мукаммал, эл-юрт учун фидойи бўлиши, танлаган касбига чин дилдан ихлос қўйиб, фуқаролар ишончини оқлаши йўлида барча шароитни яратиб бермоқда. Буни ИИВ Ички ишлар органлари ходимларини бошланғич тайёрлаш ва малакасини ошириш Олмалиқ шаҳар маркази мисолида кўриш мумкин. Албатта, таълим муассасасида сўнгги уч йилда қилинган ишларга яна тўхталса бўлади. Муҳими бу эмас, балки амалий ишлар рўёб топиб, қанот ёзаётганидадир...


19:05 / 28.12.2019 1769 pdf Ўқиш режими + -\nНафсни поклаш ва ахлоқни сайқаллашнинг мақсадларидан бири, ибодатларни адо этиш жараёнида қалбни тўғри тутиш, хушуъ ва хузуъни қойиллатиб адо этиш, бир сўз билан айтганда, ибодатларга руҳ бағишлашдир. Шунингдек, улар орқали иймонни амалий тарздаги ҳақиқатга айлантириш, куфрдан четланиш ва нифоқдан қутулиш йўлга қўйилади.\nБу икки улуғ ишни амалга ошириш орқали айнан Қуръон ва Суннатда келган маъноларни тушуниш билан кифояланиб қолмай, уларнинг моҳиятини англаб етиш, бутун вужуд ила уларга амал қилиш йўлга қўйилади.\nНафсни поклаш ва ахлоқни сайқаллашнинг мақсадларини уламоларимиз асосан уч йўналишга тақсимлайдилар:\n1. Банданинг Робби билан бўлган алоқасини ислоҳ қилиши.\n2. Банданинг ўзи билан алоқасини ислоҳ қилиши.\n3. Банданинг ўзгалар билан алоқасини ислоҳ қилиши.\nУшбу уч йўналишнинг ҳар бири бир қанча катта маъно ва амалларни ўз ичига олади. Қисқача тасаввур ҳосил қилиш учун улардан баъзиларининг номини зикр қилиб ўтишимиз фойдадан холи бўлмас, деган умиддамиз.\nI. Банданинг Робби билан бўлган алоқасини ислоҳ қилиши.\nБунда қуйидаги маъно ва амаллар ўз аксини топади:\n2. Ҳамд, шукр ва ризо.\n4. Эҳсон, яхшилик ва фазилат.\n5. Аллоҳнинг гўзал исмлари моҳиятини тушуниш.\n6. Аллоҳнинг қазо ва қадардаги ҳикматини англаб етиш.\n7. Аллоҳнинг ҳифзи ва ёрдамига банданинг ҳожати борлигини англаб етиш.\n8. Ёрдам сўраш, паноҳ тилаш ва дуо.\n9. Бандаликнинг мукаммал бўлиши.\n10. Аллоҳнинг ҳилми, карами ва афви чексиз эканини билиш.\n11. Муҳаббат ва Аллоҳнинг Ўзига талпиниш.\n12. Тавозеъ ва хушуъ.\nII. Банданинг ўзи билан алоқасини ислоҳ қилиши.\n1. Банданинг ўзини ўзи таниши.\n2. Такаббурлик ва манманлик тўнини ечиши.\n3. Чегара ва торликнинг йўқолиши.\n4. Бандада инсонийлик сифатларининг намоён бўлиши.\n5. Надомат ва йиғи.\nIII. Банданинг ўзгалар билан алоқасини ислоҳ қилиши.\nБунда қуйидагилар ўз аксини топади:\n1. Банданинг бошқаларга нисбатан бағрикенг бўлишни ўрганиши.\n2. Банданинг бошқаларга нисбатан гўзал муомалада бўлишни ўрганиши.\n3. Банданинг бошқаларга нисбатан рози бўлишни ўрганиши.\n4. Банданинг бошқаларга нисбатан тавозеъли бўлишни ўрганиши.\n5. Банданинг бошқаларга нисбатан кечиримли бўлишни ўрганиши ва ҳоказо.\n10:00 / 28.12.2019 2068\n13:04 / 28.12.2019 1192\n1281 11:15 / 18.04.2021\nФикр дурдоналари (30-қисм)\n151. Сохта дўстлик обҳаво ноқулай бўлганда қишлаш учун кўчиб кетувчи қушга ўхшайди.152. Дўстлар вазиятлар билан билинади, йиллар билан эмас. Бу ҳақиқатни бир кун давоми...\n2955 16:20 / 22.04.2017\nИмоми Роббоний Аҳмад Форуқ Сарҳандий қуддиса сирруҳуИмоми Роббоний раҳматуллоҳи алайҳи ҳижрий 971 сана, милодий 1563 сана шаввол ойининг ўн тўртинчи куни, жумъа давоми...\n3079 15:07 / 15.02.2019\n2608 05:00 / 01.03.2017


Нодир Тўрақулов қандай қилиб Google муҳандисига айланди – Коммерсант.Уз\nНодир Тўрақулов қандай қилиб Google муҳандисига айланди\n– 1987 йилда Тошкентда, олимлар оиласида туғилганман. Ота-онам Ядро физикаси институтида ишлар эдилар. Бувам ва бувим ҳам илм аҳлларидан бўлишган, хусусан, дадам томонидан бобом Ўзбекистон Фанлар академияси президенти бўлганлар.\nБолалигимда кўчада санқишдан кўра уйда, конструктор ўйинини ўйнаб ёки китоблар ўқиб ўтиришни афзал билардим. Ўша пайтлардаёқ компьютерга қизиқдим. Янги видеоўйинлар юклагани компьютернинг қуввати етмай қолганда Windowsни ўрганишга тўғри келди.\n– Болаликдаги қизиқишларингиз ҳали ҳам сақланиб қолганми?\n– Ҳа, масалан, болалигимда скейтда учишни ёқтирардим. Ҳозир ҳам, уйимдан автобус бекатигача ва Google кампуси бўйлаб скейтда ҳаракатланаман. Баъзида, вақтим қолса, видеоўйинлар ўйнайман.\n– IT-соҳага қизиқиш қачон пайдо бўлган?\n– 50- мактабнинг юқори синфида ўқиётганимда физика-математика йўналишини танладим. Еттинчи синфда Pascal тилида дастурлаш бўйича дарслар бошланди. Биринчи чоракда мен дастурлаш нималигини яхши тушунмасдим ва, натижада, уч баҳо олдим. Лекин иккинчи чоракдаги дарсларнинг бирида кўзим ярқ этиб очилгандек бўлди, берилган вазифани қандай ечишни топа олдим. Вазифани уддалагач, бу иш қизиқарли кўринди ва яна қўшимча вазифалар сўрадим, уларнинг барчасини ечдим. Ўша кун ҳамон ёдимдан чиқмайди.\nЎзбекистон Миллий университети математика факультетидаги дастурлаш дарсларида мен аллақачон билган мавзуларни ўтардик. Биринчи курсда эдик, бир куни мен ўқитувчи доскага ёзган дастурдаги хатони топдим. У, агар сўзимни исботлай олсам, машғулотлардан озод этишини айтди. Ўша дарсдан кейин информатика машғулотларига қатнамадим.\nОхирги икки йилда айиқса кўп дарс қолдиргандим. Иккинчи курсдан мен дастурлаш бўйича халқаро олимпиада (ACM ICPC)да қатнаша бошладим ва унга тайёргарлик кўриш менга биринчи семестрларга қатнамаслик ҳуқуқини беради, деб ўйлардим.\n– АҚШда иш бошлагунингизча Ўзбекистонда нималар билан шуғуллангансиз?\n– 2006–2008 йилларда NetDec компаниясида дастурчи бўлиб ишладим. Биринчи йил биз 1Сда бухгалтерлик иловасини ишлаб чиқдик. Иккинчи йили мен C#да 1С лойиҳасини бошладим, уни UZTO деб номлагандик. Кейинчалик NetDec ушбу платформада бир қанча иловалар яратди.\n2008 йилда – ўшанда университетни якунлаётгандим – тижорий-дастурий компонентлар бозоридаги етакчилардан бири бўлган ComponentOne компаниясининг канадалик ишчиси мен билан боғланди. Ушбу компанияга контракт асосида дастурчи бўлиб ўтишга қарор қилдим ва 2012 йилгача масофадан туриб ишладим.\n– Оилангиз ҳақида тўхталиб ўтсангиз. Улар Тошкентдами? Ёки бирга яшайсизларми?\n– Рафиқам Эльзара ва болаларим Аида (9 ёш), Айдан (10 ойлик) мен билан бирга яшайдилар. Эльзара жажжи Айдан парвариши билан банд. Аида эса бошланғич мактабга қатнайди, рақсга қизиқади.\n– Google`да ишлаш ғояси қандай туғилди?\n– 2013 йилда мен ComponentOneдаги фаолиятим сабабли АҚШда истиқомат қилардим. Google ходими LinkedIn орқали мен билан боғланди. Менга бўлган қизиқиш сабаби эса, резюмеимда ўша, талаблик давримдаги ACM ICPC олимпиадасида Ўрта Осиё миқёсида учинчи ўрин олганим ёзилгани эди.\n– Google ишга қабул қилишдаги масофадан суҳбат ўтказиши билан машҳур. Бу ҳақда кино ҳам олинганини ўқувчиларимиз билишади. Сиз билан суҳбат қандай ўтган? Ишга олишдаги вазифалар, топшириқлар ҳақида сўзлаб берсангиз.\n– Олдин Google муҳандислари телефонда суҳбат ўтказадилар, бу босқичда офисдаги суҳбатга (on-site) чақирилмайдиганлар аниқ бўлади. Номзод ва интервью олувчи GoogleDocs`да real-time режимида ҳужжат очадилар. Google ходими олимпиада масалалари даражасидаги вазифани беради, номзод эса, телефондаги суҳбат давомида, код ёзади. Ходим кодни кузатиб боради ва ўша жойнинг ўзида текширади. Интервью 45 дақиқа давом этади, дастлабки ва охирги 5 дақиқа танишувга, норасмий суҳбатга ва номзод берадиган саволларга ажратилади. Вазифалар кетма-кет берилади, қанча вазифа берилиши масалани ечиш тезлигига боғлиқ. Бу босқичда содда алгоритмик вазифалар берилади. Мана шундай вазифалардан бирида мен дастлаб “донолик” қилиб, вазифа динамик дастурлашга оид деб ҳисоблагандим, лекин аслида содда вазифа бўлиб чиқди. Ўшанда мен бинар шажарани айланиб ўтиш, сатрда излаш ва боғлиқ рўйхатга оид учта вазифани ечгандим.\n– Шу билан иш битмаса керак? Ишга қабул қилиш жараёни қандай кечади?\n– Дастлаб рекрутер билан алоқа ўрнатилади (бунинг учун резюме жўнатишингиз мумкин). У иш тажрибангиз ҳақида сўрайди, саволларингизга жавоб беради. Унинг ўзи сиз билан боғланган бўлса, Google`нинг қайси бўлими сизга қизиқиши мумкинлигини айтади. Кейин телефондаги суҳбат босқичи келади, уни, юқорида айтганимдек, компания муҳандиси ўтказади.\nБир ҳафтача вақт ўтгач, рекрутер қўнғироқ қилиб, натижалар ҳақида хабар беради. Жавоб уч хил бўлиши мумкин: рад жавоби, телефонда такрорий интервью ёки бевосита офисга таклиф.\nШундан сўнг офисда ўтадиган иккинчи интервью вақти белгиланади. Унда сиз танлаган тилда суҳбат ўтказа оладиган бешта муҳандис тайинланади. Компания сиз учун авиачипта харид қилади, меҳмонхонани банд қилади ва машина ажратади.\nИнтервьюдан бир кун олдин етиб келасиз. Эртасига ҳар бири 45 дақиқадан кетма-кет уч раундда турли муҳандислар билан суҳбатлашасиз, тушликдан кейин яна икки раунд ўтказилади. Ҳар бир раунд – худди телефонда бўлганидек интервью, фақат бу гал кодлар доскада ёзилади ва вазифалар ҳам мураккаброқ бўлади.\nНомзод ҳақида бешта ҳисобот тайёр бўлгач, ишга қабул қилиш бўйича қўмита сизни ишга олиш-олмаслик, қандай лавозим бериш, маош, бонус ва опционлар каби масалалар юзасидан қарор қабул қилади. Шундан кейин рекрутер телефон орқали сизни хабардор қилади.\n– Рад жавоби олинганда нима бўлиши маълум. Омад қуши қўнганларни нималар кутади?\n– Агар таклифни қабул қилсангиз, ишни қачон бошлашингиз ва баъзи расмиятчилик масалалари муҳокама этилади. Масалан, рекрутер сизни иммиграция жамоаси билан боғлайди.\nИммиграция жамоаси сизга саволнома юборади, сизнинг номингиздан ҳужжатларни тегишли идораларга топширади, жумладан, АҚШ Фуқаролик ва иммиграция хизмати (USCIS) аризангизни жадал тарзда кўриб чиқиши учун $1000 атрофида тўловни амалга оширади. Аризангиз тасдиқлангач, АҚШ элчихонасида суҳбатдан ўтасиз ва ишчи визасини оласиз.\n– Сиз ишга таклифни олганингизда Питтсбургда яшардингиз, янги иш жойингизга кўчиб ўтишингиз қандай бўлган?\n– Иммиграция жамоасидан ташқари, рекрутер сизни кўчиш билан шуғулланувчи компания билан боғлайди. АҚШнинг бир штатидан бошқасига кўчиб ўтгандаги ўз тажрибамдан келиб чиқиб айтсам, компания сўровнома йўллайди – унда оила аъзолари сони, уйингиз ўлчамлари, қанча мебелни ташиш кераклиги кабилар сўралган бўлади. Бутун оилангиз учун авиачипта харид қиладилар, мол-мулкингизни етказиб беришни зиммаларига оладилар. Шунингдек, янги уй топишга кўмаклашувчи одамни ёллашлари ҳам мумкин. То ўзингизга уй топгунингизга қадар эса, компания сиз учун 1–3 ойга хонадонни ижарага олади, мен ҳам бу имкониятдан фойдаланганман (Купертинода яшагандим). Бундан ташқари, кундалик харажатларни қоплаш учун муайян маблағ ҳам берилади.\n– Янги иш жойингиздаги дастлабки кунлар қандай ўтган? Синов муддати, дегандек тушунчалар борми?\n– Google`да биринчи иш куни доим душанба бўлади. Барча янги келганлар бейжик олиб, катта залга йиғиладилар. У ерда ишга кирганликлари билан табриклашади, лептоплар ва бошқа корпоратив жиҳозлар тарқатишади, асосий техник ва бошқа тушунчаларни беришади. Дарвоқе, биринчи иш кунида ўйин-кулгига ҳам вақт топилади: бизни бир неча гуруҳга бўлдилар, кампус бўйлаб югуриб, квест ўйнадик, кейин Lego`дан ким баландроқ минора қуришга мусобақалашдик. Кун охирида, худди мактабдаги биринчи қўнғироқдаги каби, ҳар биримизни менежерлар офисларга олиб бордилар, янги жамоа билан танитиб, иш ўрнимизни кўрсатдилар.\nКейин икки ҳафта давомида Google`нинг ички технологияларини – Piper талқинларини сақлаш тизими, Borg кластерларни бошқариш тизими, MapReduce кабиларни ўргандик.\nБиринчи пайшанбада, 16:30да янги келганлар каттагина Charlie’s кафесида тўпланадилар – у ердаги тадбирда Ларри Пейдж ва Сергей Брин қатнашади ҳамда ҳафта давомида қандай янгиликлар рўй берганлигини сўзлаб берадилар, кейин жамоалардан бири маъруза қилади.\n– Сиз қайси бўлимда ишлайсиз? Асосан қандай лойиҳалар билан шуғулланасиз?\n– Мен Chrome Operations / Platforms бўлимида Senior Software Engineer лавозимида ишлайман. Мажбуриятларимга йирик вазифалар ечими, дизайни ва амалга оширилиши киради, у талаблар, режалаштириш, ёзиш ва кодни синашни, шунингдек бу лойиҳа доирасида бошқа ходимларга раҳбарлик қилишни ўз ичига олади.\nАсосан Chrome браузери дастурчилари фойдаланадиган Continuous Integration тизими ва унга боғлиқ бўлган V8, WebRTC каби лойиҳалар устида ишлайман.\n– Иш тартибингиз қандай?\n– Ишлаш тартибини ҳар ким ўзи учун белгилайди. Эрталаб 8:37да Google`нинг Wi-Fi ўрнатилган автобусига чиқаман ва лептопда ишлашни бошлайман. Яқинда ўғлим туғилди, шу сабабли уйга вақтлироқ қайтишга ҳаракат қиламан. Умуман олганда, иш тартибини ҳеч ким назорат қилмайди, чунки ходим ишлаган вақтига қараб эмас, балки самарадорлигига қараб баҳоланади.\n– Ишни самаралироқ ташкил этиш мақсадида ўзингиз учун белгилаб олган кун тартибингиз борми?\n– Том маънодаги кун тартибим йўқ, лекин бир неча қоидаларга амал қиламан: жорий вазифага эътибор қаратиб, арзимас ишларга чалғимасликка интиламан. Шу сабаб, ижтимоий тармоқларга камроқ вақт ажрата бошладим.\n– Сизнинг назарингизда, Google офисидаги ҳаёт қандай?\n– Мен офис ҳаётида унчалик ҳам иштирок этмайман, лекин бошқалар бу борада жуда фаол. Масалан, бир ҳамкасбим бино ҳудудида пиво қайнатади, дарвоқе, бунинг учун керакли жиҳозлар, масаллиқ – ҳаммаси компания ҳисобидан олинган. Тайёр маҳсулотни гуглерларнинг ўзлари мириқиб истеъмол қиладилар.\nКампусда волейбол ва футбол майдонлари бор, у ерда иш вақтида ўйнаётган ҳамкасбларни кўп кўраман. Катта-кичик тренажёр заллари, бутунлай спорт билан шуғулланишга мўлжалланган алоҳида бино бор.\nСтендларда турфа хил қизиқишларга оид эълонларни учратасиз, масалан, эски кинофильмларни биргаликда кўриш, аниме ишқибозлари учрашуви, жанговар санъатлар билан шуғулланиш ва ҳоказо. Гуглерлар жуда кўп, шундай экан, нимадир мавзу сизни қизиқтирса ва учрашув уюштиришга вақтингиз бўлса, ҳеч ёлғиз қолмайсиз.\n– Сир бўлмаса, Google`да маошлар қандай?\n– Аниқ рақамлар – бу сир. Даромад маош, бонус ва опционлардан иборат бўлади. Бонус – бу муайян лавозим бўйича ўртача маошдан фоиз бўлиб, йилда бир марта тўланади. Опционлар – бу GOOG ва GOOGL акциялари бўлиб, уларга вақт ўтган сайин эгалик қиласиз. Агар яхши ишласангиз, базавий маош йилда бир марта оширилади ва янги опционлар тайнланади. Агар лавозимингиз кўтарилса, даромаднинг барча компонентлари, жумладан бонус ҳам ортади.\n– Машҳур дастурчилар билан танишишга муваффақ бўлдингизми?\n– Шахсан танишман, дея олмайман-у, лекин, мисол учун, Go дастурлаш тили стандарт кутубхонаси кодидаги менинг ўзгартишларимни Брэд Фицпатрик, Роб Пайк ва Расс Кокс текширишган.\n– Google`даги фаолиятингиз сизни нималарга ўргатди?\n– Кўп нарсаларга. Жамоада ишлаш маданияти ва бир-бирининг кодини текшириш (codereview)ни, веб-иловалар мониторинги маданиятини ўргандим. Ўй-фикрлар эмас, маълумотлар асосида қарорлар қабул қилишни ўргандим, тақсимланган иловалар тамойиллари, дизайни ва ёзилишини ўзлаштирдим. Ахборот хавфсизлиги ҳақида кўп нарсаларни билиб олдим.\n– Бир қанча машҳур нашрларда Google, Facebook, Apple каби гигант компаниялар офисларидаги муҳитни ёритувчи мақолалар берилгач, кўпчилик бу компаниялар ходимлари жаннатмисол шароитларда ишлайди, деб тасаввур қилади. Асл манзара қандай? Иш жараёнида бирор мураккабликлар ҳам борми?\n– Мен бошида бироз қийналдим, чунки дастурлаш соҳасидаги малакам энди ҳамкасбларимникидан ажралиб турмасди. Янги муҳитга кўникиш ҳам вақт талаб қилди.\nКичик ёки ўртача компаниядан чиққан одам учун бу ерда кодни ёзгач, тўғридан-тўғри репозиторийга жойлаб бўлмаслиги ғалати туюлса керак. Google`да ҳар қандай ўзгаришлар ҳамкасбларнинг текширувидан ўтиши керак ва бу текширув, ходимнинг вақтига қараб, бир кунга чўзилиши мумкин. Текширув натижасида нимадир хато топилса, уни тўғрилайсиз ва бу то барча камчиликларни бартараф этмагунингизча, талаб даражасидаги ечимни тақдим қилмагунингизча давом этади. Шундай экан, коднинг биринчи талқинини ёзганингиздан то у репозиторийга тушгунича бир ҳафта вақт ўтиши мумкин. Бу айниқса кодни ёзиш қонун-қоидаларини тўлиқ тушуниб етмаган янги ходимларда кузатилади. Тажриба ошгани сайин ҳаммаси жой-жойига тушиб кетади.\n– Иш жараёнида қандай ажабтовур воқеалар рўй берган?\n– Энг кулгили вазият Google биноси ичига меҳмонлар фақат ходим ҳамроҳлигида кириши мумкин, деган қоида билан боғлиқ бўлган. Бинога кирар эканмиз, ортимиздан ким келаётганлигини текширишимиз лозим. Бир куни мен ортимдан келаётган полициячи ёпилаётган эшикни тутиб қолгани ва кафега кирганлигини пайқаб қолдим. Унинг кетидан бориб, ким таклиф қилгани билан қизиқдим. У полиция бейжигини кўрсатди. Бироқ бизга фақат Google бейжикларига ишонишни ўргатишганди, шу сабабли уни бинодан чиқиб кетишга мажбур қилдим. Кейин маълум бўлишича, у ҳақиқатан таклиф этилган экан, бироқ таклиф қилувчи шахс уни, ҳатто полициячи бўлса ҳам, ёлғиз қолдирмаслиги керак бўлган.\n– Google`даги энг қаттиқ, балки ғайритабиий қоидалар ҳақида сўзлаб бера оласизми?\n– Энг қаттиқ қоидалар, менимча, хавфсизликка боғлиқ. Конфеденциал ахборот, фойдаланувчилар шахсий маълумотлари, ички тармоқ хавфсизлигига қаттиқ турилади. Ахборот чиқиб кетмаслигига бизда жуда жиддий қаралади.\n– Бошқарув тизими қандай тузилган?\n– Компанияда менежмент иерархияси мавжуд: менинг тепамда менежерим бор, унинг ҳам менежери бор ва шу тариқа то CEO Сундара Пичаига бориб тақалади. Лекин менежмент амалда мутлақо сезилмайди, масалан, микроменежмент тақиқланган. Йиғилишларда муҳандислар ва менежерлар олдинга қўйилган вазифаларни муҳокама қиладилар, кейин у ёки бу муҳандис уни ҳал этишни ўз зиммасига олади. Менежернинг вазифаси ким нима иш қилишини кўрсатиб бериш эмас, балки жамоанинг ишини ташкил этиш, уни максимал даражада самарали қилишдан иборат. Ҳар ким ўз менежери билан бир-икки ҳафтада бир марта юзма-юз учрашади, унда исталган мавзуда муҳокамалар олиб борилади.\n– Фикрингизча, Ўзбекистон IT-соҳасини юксалтириш учун биринчи навбатда нимани ўзлаштириш лозим?\n– Бундай кенг қамровли саволга шунга яраша умумий жавоб бераман: IT-таълимни ривожлантириш ва ёшларни руҳлантириш зарур.\n– Бу соҳага қизиқиши бўлган, бироқ ўз кучларига ишонмаётган ўзбекистонлик ёш дастурчиларга қандай маслаҳат берган бўлардингиз?\n– Ўз кучини паст баҳоламаслик лозим. Агар код ёзиш сизга ёқса, бу ишни давом эттиринг ва мавжуд технологияларни ўрганинг. Масалан, open-source лойиҳаларни яхшилашга уриниб кўриш мумкин. Иш ҳаммага етади.\n– Kommersant.uz обуначиларидан келиб тушган энг қизиқ савол: “Google`га ишга олишда бериладиган саволларга ўхшатма: фломастер бўлсангиз, қандай рангда бўлардингиз ва нима учун?” (Салтанат Токтамусова, Алмати шаҳридан).\n– Қора рангда. Чунки у оқ фонда бошқаларга қараганда яққол кўринади. Дарвоқе, бизда бундай саволлар берилмай қўйилди. Бу каби саволларга жавоблар натижалари ва келгуси иш сифати таҳлили улар бир-бирига боғлиқ эмаслигини кўрсатди.\nGoogle муваффақият тарихи Нодир Тўрақулов\nПредыдущая запись Ўзбекистонда сув таъминоти биллинг тизимига ўтказилади\nСледующая запись Заводу Peugeot Citroen предоставлен в Узбекистане ряд льгот\nЎзбекистонда Энергия тежаш миллий компанияси ташкил этилди\nВузы планируют использовать сканер лица и отпечатков пальцев при приеме документов\nДолларнинг расмий курси 4000 сўмлик довондан ошди\nПрезидент принял верительные грамоты новых послов\nУзбекистан примет участие во Всемирной выставке Expo 2017 в Астане\nGM Uzbekistan начал поставки Chevrolet Spark в страны Ближнего Востока\nМарғилонда Эркин Воҳидов номидаги ёш адабиётчилар мактаби очилади\nHot Гарантии неприкосновенности больше не распространяются на сотрудников прокуратуры и СГБ


Маринанинг «ошиклари» - Узбек ибратли хикоя (реал)\nVatanda.Com » Хикоялар » Маринанинг «ошиклари»\nРетсидивист Николай Редкин озининг навбатдаги муддатини умумий тартибдаги колонияда отади. Унинг Пермда яшовчи Марина исмли келишган таниши бор еди. Николай уни оз каллиги деб хисоблар ва амнистияга тушиб, озод болгач, уйланиш учун айолникига бориб, янги хайотни бошламокчи еди. Бирок охирги вактларда хеч кандай тушунтиришларсиз Марина Редкиннинг хатларини жавобсиз колдира бошлади ва унинг мухаббатга тола мактублари колонияга очилмаган холда кайтиб келарди. Николай Марина билан кечиражак янги бахтли хайоти хакидаги осмонопар орзулари билан хайрлашгач, унинг ози сираям хохламаган холда онасининг йонига, чекка ва ташландик Лисково кишлогига кайтишдан озга чораси колмади. Бирок, афсуски, енди танлаб отиришнинг сираям иложи йок еди. У ватанига кириб келганида онагинаси боши осмонга йетиб канчалик кувонган болса, юртдошлари шунчалик коп хафа болишди. кишлокда таникли ретсидивистнинг пайдо болиши хаммани хушйор торттирди: яна унинг хурмача киликлари козиб колмасмикин?\nАммо Редкин хаммани ажаблантириб, озини бинойидек тутди. Уйининг томини тузатди, кишга отин гамлади. Лекин кейинчалик зерикиб колди. Бирор бир шахарга бориб, иш ахтариб кормокчи болди.\nХали оглининг дийдорига тойиб улгурмаган она хам уни тохтатиб турмади. У хатто оз оглидан коркар, Коляси озининг ножоя ахлокини тузатиб, хамма оддий одамлар катори яшай олишига ишонмасди. Барибир у оглини яхши ниятлар билан кузатди.\nМаросимга махаллий участка вакили Атаманчиков хам ташриф буюрди. колбола арокдан бир стакан отган милитсионер Николайнинг йонига отиб отираркан, шундай деди: «кайокни козлайотганингни биламан. калликча кутиб колди-да, а?»\nРедкин милитсионерга иккинчи стаканни куйиб узатгач, Атаманчиков унинг каллиги хакида кайокдан билишини айтиб берди. У Редкин озодликка чикишидан ярим йил аввал бу йерга бир киз келиб, Николайни суриштириб юрганини хикоя килди.\nКохликкина, жиддий киз еди у. Участка вакили уни алдаб отиришни хохламади ва Николай хакидаги бутун хакикатни ройи-рост токиб солди. Редкиннинг жиноят оламидаги таржимаи холи – зорлаш учун биринчи камалиши, муштлашув учун иккинчи ва боскинчилик учун учинчи камок муддатлари уни гангитиб койди.\nОзи хакида бу гапдан газабланган Редкин маст милитсионерни уйидан тепиб, хайдаб чикарди ва ертаси куни ерталабданок манзилгохи озида сакланиб колган Маринани излаш учун жонаб кетди.\nБИР ЕТИКНИНГ ИККИ ПОЙИ\nНиколай Марина Урбантсева яшайдиган Грязоветский посйолкаси сари кетайотиб йолда, поездда кандайдир бир Гоша билан танишиб колди. У безорилик бойича оз муддатини отаб, шартли – муддатидан аввал озод етилган ва енди худди Редкин кетайотган томонга борайотган еди: Грязоветский – унинг ватани. Редкин кизиксиниб, «У йерда стантсиядан Каленово кочасигача канча бор?» – деб соради. Гошанинг айтишича, бу коча бозорнинг оркасида жойлашган, пийода анча узок, агар автобусда болса, йигирма минутча юриш керак. У йол-йолакай Николайни оша йоккача кузатишга ва’да берди. Поезд козланган манзилга ерта сахарлаб йетиб келди. Улар дарров бозорга йетиб боришди. катор оралаб юришаркан, Редкиннинг дархол ранги окариб кетди. У Маринани корган еди. У киз билан хеч качон учрашмаган, факат унинг фотосуратини корган болса-да, дарров таниди. Бу — хакикий рус гозали айнан Марина еди.\nУ чакконлик билан чочка гошти сотарди. Редкин узокрокда туриб Гошанинг олдида мактанди. ” Мана кориб кой, у мени каллигим болади”, деб. "Айолинг пулдор коринади”, дея хавас килди Гоша. Унинг ози хам бундай айолга уйланишга тап тортмасди. Зонадан сонг токрок хайот жуда орзиктиради одамни. Редкин дарров каллигини багрига босишга шошилмади. Унинг олдига кандай боришни билмай, иккиланарди. курук кол ва чонтак билан робаро келиш барча режаларини пучга чикариши мумкин. Йолини топиш керак.\nЕс-хушли Гоша дарров хаммасини тушунди ва йордам беришга ва’да килди. У уйига шошмас, уни хеч ким кутмайотган еди. Ойогининг остидан еса кизикарли бир иш чикиб турибди. Улар кизга кандай мурожаат етишга йол излашарди. Савдодаги унинг шериги – пиджак ва кепка кийган бакувват еркак уларнинг е’тиборини озига тортди. Марина гоштни тортиб, газетага ораб берар, еркак киши еса пулни санаб олиб, чонтагига тикарди. У кизга ким боларкин? Ойнаш болмасдан нима боларди! Уларнинг хамма харакатлари худди куйиб койгандай бир-бирларига жуда мос тушарди. Ахир шундай айол хам танхоликда кун кечириши мумкинми?\nГоша Николайга кат’ият билан оз имкониятини сираям колдан бой бермасликни маслахат солди. Улар хамма ишни ракибдан кутулишдан бошлашга карор килишди. Оша еркак Маринанинг олдидан кетадиган кулай фурсатни кутишди. Коп отмай, шундай фурсат хам келди. Шериги Маринани колдириб, хожатхона сари йол олди. Улар унинг ортидан ергашишди. коронгу ва чекка жойда оркасига икки мушт еган гошт сотувчи ифлос полга кулади, котиллар еса дарров унинг чонтагини коклаб, ярим соатдан сонг енг киммат ковокхонадан жой олдилар. Улар бир лахзада бойиб кетганлари учун енди пулни орка-олдига карамай сарфлашарди.\nБирок кутилмаганда уларнинг столига хунук назарли кандайдир бир киши отирди ва хожатхонада рой берган ходисанинг хаммасини оз козлари билан корганлигини айтди. «Агар олжани мен билан болишмасаларинг» – деди у, – «Сизларни сотаман. Бутун бозор бойлаб кезиб, котиллик гувохларини ахтариб юришибди». Нотаниш кишининг коллари наколкалардан кокариб кетган еди. Бунака кишидан кочиб кутулиб болмайди. Уни хам оз улфатчиликларига кошишларига тогри келди. Улар биргаликда ичишди. Сергейга (янги танишни шундай деб аташарди) Маринанинг уйига бориб, уни Николайни кабул килишга кондириш фикрини сингдиришди. У икки йил Николайнинг бошини котириб, умидлантирди, сонг еса хаммасидан воз кечди. Бунакасини сираям кечиришмайди. Сергей хам озларига охшаган екан: бировнинг гамини юрагига гоят якин олди. Бу режаларни кувватлаб, оз йордамини таклиф килди. Сергейнинг ози хам гошт сотувчи бу айолга назар ташлаб юрганини, уни коз остига олганини тан олди. У еса димогдорлик билан хали-хануз озига янги хушторлар топиб юрибди. У оз шериги, келгинди Иван Коханчик билан, мана икки ойдирки, биргаликда гошт сотяпти. Унинг Грязоветскка кайердан келиб колганлиги нома’лум. котиллар уни хожатхонада олдиришдими йоки огир ярадор килишдими, буни хали билишмас – бу уларни мутлако кизиктирмасди. Сергейнинг уларга айтишича, «Тез йордам» машинаси етиб келганида, хали Иван тирик еди. Шифокорлар яралар жуда хавфлилиги, бемор коп кон йокотганини айтишган. «Хали у икки букилиб колади», деди ишонч билан Редкин ва шунинг учун ичишни таклиф етди.\nГУЛДАСТА кО’ЛТИкЛАГАН кОТИЛЛАР\nСоат бешларга якин бозор бошаб колди ва спиртли ичимликдан кутурган учлик Каленова кочасига йол олди. Олдинда гулдаста колтиклаган Редкин кетар, чонтакларида арок шишаси домпайган Гоша ва Сергей унинг изидан боришарди. Улар тез орада омад кулиб бокадиган даражада жудаям мамнун едилар. Панжарани такиллатишган еди, уйдан Марина чикди. Сочлари тозгиган, йигидан козлари кизарган бир холатда еди у. Касалхонадан хабар кутайотгани аник еди. У учта нотаниш еркакни кориб, уларга ози нима кераклигини соради. Редкин бир кадам олдинга чикиб унга гулдаста узатди: «Оз каллигинг Николай Редкинни танияпсанми?..»\nАйол худди дудуклангандай кизариб кетди. Бирок Редкинни олдига хайдаб солмади. Улар ортасидаги озаро йозишмаларни хеч кандай гап-созсиз узиб койгани учун уни виждон азоби кийнаган коринади. У гулдастани олиб, мехмонларни уйга киритди. Жиноятчилар ошиклари олчилигидан кувониб, бир-бирларига караб койишди. Улар ошхонага кириб, стол атрофига отириб, уни домбара килиб чала бошлашди. Улар дастурхон тузалишига хам сабр килишмади – чунки енди кафеда емас, иссик ва шинам хонадонда едилар. Ажаб емас, шояд йошлар хам озаро тил топишиб кетишса. Редкин каллигини кучиб, уни зор бериб опмокчи болди. Аммо Марина уни озидан нарига итариб, бошка бир кишига турмушга чикмокчи еканлигини айтди. «Кечир, енди шунака болиб колди».\n– Сен менга кандай хатлар йозиб, уларда нималар демаган единг?! – деб унга маломат кила кетди Николай.\nЛекин айол оз билганида каттик туриб олди: «Бошкасини севаман ахир».\n«Демак, йолгончисан?! Соткин!..»\nУшбу шакаргуфторлик канча вакт давом етиб, нима билан тугаши нома’лум еди, бирок дераза олдида мототсиклнинг тириллаши ешитилди. Марина шошиб орнидан туриб, ози учун келишганини ва касалхонага шошайотганини айтди. Унинг шахло козларига йош толди: «Достим фалокатга учради, унга хужум килишди!»\nМарина жонаб кетиши олдидан кутилмаган мехмонларни кузатиб койишга уринди, аммо иложини килолмади. Улар сурбетларча стол атрофига йойилиб отириб, арок куя бошлашган еди. Касалхонага жудаям шошиб тургани учун айол кол силкиб, жонаб кетди. Орадан бир неча соат отди. Марина кайтиб келмади. Бирок унинг уйи остонасида колларида сойилган чочкаларни котарган икки йигитча пайдо болди. Улар мезбонни сораб, сотиш учун чочка келтиришганини айтишди.\n«Биз у киши билан шунга келишган едик»\nУйда мезбон орнида очикдан-очик жиноятчи тусидаги нотаниш кишиларни кориб, йигитчалар хушйор тортишди. «Марина кайдаю, сизлар кимсизлар? Бу йерда ози нима киляпсизлар?» – деб соради улардан бири каттик тикилиб. Иккинчиси еса чочкаларни полга, сомон устига койиб, ошхонага отди ва у йерда хожайинчилик кила бошлади – унинг бу уйга коп марта келганлиги кориниб турарди. Жиноятчилар дархол бир-бирларига караб олишди: бу хотиннинг жазманлари нечта ози? Буни аниклашга тогри келди. Улар йигитчалар кочиб кетмаслиги учун ешикларни беркитиб, улар уйнинг егаси болган бу айол билан кандай муносабатда еканликларини чин дилдан тан олишларини талаб етишди. Йигитлар шошиб туришган еди ва улар егизак ака-укалар еканликларини айтишди. Петр ва Павел Сметанинлар Грязоветскдан он чакирим наридаги Сосновка кишлогидан еканлар. Улар бу йерда чочка копайтириб, Маринага сотиш учун олиб келишади. Озаро манфаатли муносабатлар, шахсий муносабатларга келсак, Марина улардан он йош катта ва у билан якинликни хайолларига хам келтиришмаган. «Лекин агар ростини айтсак, у иккаламизга хам йокади», – деб кулишди ога-инилар. Улар бу билан сухбатни хазилга йоймокчи болишган еди, бирок хатога йол койишди: жиноятчининг рашки козгаб, ака-укаларнинг такдири хал килиб койилган еди. Аммо хали улар буни билишмасди. Пйотр ва Павел озларича шундай деб мулохаза юритишди: Марина тартибли айол, бегоналарни уйига коймас еди, булар унинг танишлари. Ога-инилар улар билан бахслашмокчи емас, хазиллашмокчи болишди. Хадемай Марина келиб колади ва унда хаммаси оз орнига тушади-колади.\nАммо вокеалар бошкача тус олди. Рашкчи Редкин шандай кат’ий карорга келди: ога-инилар Маринанинг ойнашлари ва уларни дархол «тинчитиш» керак. У Гошага шундай деди. Бирок у озини бош тортгандай тутиб, шошилиш керак емас, деди. Сергей корин очлигини айтиб, чочкаларни ковуришни таклиф етди ва дархол ишга киришди. Ака-укалар халакит беришмаслиги учун Редкин ва Гоша уларни боглаб койишди. Тойимли овкатдан сонг айш-ишрат бошланди, улар ака-ука Сметанинларни тун бойи зорлашди…\nМарина Урбантсева еса бутун тунни касалхонада, жон берайотган достининг тошаги устида отказди. Ерталаб терговчи келиб, уни сорокка тутди: у бирор кимсадан шубха киляптими? Иваннинг достлари йоки ракиблари бормиди? Балки уни рашкдан ракиби олдиргандир?\nТерговчини Иван Коханчикнинг жиноят олами билан алокалари кизиктирарди. Гошт сотувчини жиноятчилар куроли болган кайрок билан олдиришган. кайрокни одатда зонада ясашади ва озодликка чикканлари хам ан’анага кора ундан ажралишмайди. Марина ишонтирардики, уларнинг танишувлари давомида Иван хеч качон жиноятчилар билан мулокотда болмаган ва хеч ким билан тортишмаган. У келгинди еди ва хали дост хам, душман хам орттириб улгурмаган. Шунда айол кутилмаган мехмонларни – кимматбахо гул котарган Николай Редкин ва унинг тодасини еслаб колди. Балки, бу улардир? Савдо килишайотганида бозорга келиб Коханчикни кузатишган, сонг уни яралаб, бутун тушумни олишгандир?.. Айол йиглаганча озининг Редкин билан алокалари тарихини ва у кутилмаганда Грязоветскда пайдо болиб колганлигини хикоя килиб берди. Терговчи ушбу тахминни ушлаб олди. Маринага уйига шошмасликни маслахат беришди ва Каленова кочасига милитсиянинг куролланган нарядини жонатишди. Бирок, бу йерга йетиб келинганида, уй бом-бош ва таланган еди. Аммо барибир котилларни айнан шу куни ушлашга еришилди. Посйолкадан он чакиримлар узокликда ДАН постига таксичилардан бири мурожаат килди. Унинг айтишича, ерта тонгда Грязоветскда, Каленова кочаси якинида унинг машинасини беш нафар каттик маст еркакдан иборат гаройиб тода тохтатган. Улар ормон бурилишигача олиб бориб койишни талаб килиб, машинага зорга сигишган. Хайдовчи караса, уларнинг иккитаси кандайдир галати: юзларига бойок йоки лаб бойоги суркалган еди. Таксичининг сезишича, улар айоллар ички кийимида едилар. Ва улар озларини фохишалардай тутиб, кат’иятли еркаклар тиззасида отириб, улар билан опишар едилар. Уларга якиндагина зонадан чикканлиги билиниб турган, колларида татуировкаси болган абжир еркак буйрук берарди. Гаройиб йоловчилар ормондаги бурилишга йетиб, машинадан тушишар екан, боянган еркаклар йордам учун хайдовчига мурожаат етиб, жиноятчилар уларни олдирмокчи еканликлари хакида кичкириб ма’лум килишди. Бирок, уларнинг юзларига уриб, овозларини очиришди ва таксичига зудлик билан жонашни маслахат беришди.\n«Менга та’зиримни бериш хакида тахдид килишди, хатто пулларини хам олмай кетдим! Тезда оша йокка боринглар!» – деб милитсияни шошилтирарди у. Аммо йордам кечиккан еди. Постовой навбатчи нарядни кутиб, таксичи айтган йол билан бориб, ормонда шубхали еркакларни кидиргунларича, улар ака-укаларни олдиришган еди. Жиноятчиларни катта йолда юришганида коришди. Улар милитсия машиналарини кориб, турли томонларга таркалдилар, бирок кочиб кутула олишмади. Терговга олиб келинган жиноятчилар ормондаги хар икки котилликларини тан олишди. Николай Редкин, Гоша лакабли Георгий Петухов бир кун аввал хеч кандай айби болмаган гошт сотувчини кайрок билан яралаганликларини хам тан олишди. Улар мархумнинг исмини хам билишмас еди. Енди судда котилларнинг айби тола исботланиб, улар умрининг колган кисмини панжара ортида отказишларига еса хеч кандай шак-шубха йок…\n«Интер полице»дан Абдумалик ИСОМИДДИН таржимаси.\nҚачондир сиз ёлғиз қолган пайтингизда кимдир исмингизни айтиб чақирганми? Чақирган бўлса, сиз чўчиб овоз келган тарафга қарагансиз-у, ҳеч ким йўқлигига гувоҳ бўлгансиз. Айримлар шу ҳолат бир неча марта такрорланса, юрагида қўрқув ҳиссини туя бошлайди. Аслида бундан қўрқмаслигимиз керак экан. Олимларнинг айтишича, исмимизни айтиб чақирган, бироқ...\nОхирги марта уйга, 22-февралда телефон килган еканман. 14 минутлик созлашув давомида, отам, онам ва янгамлар билан гаплашган едим. Алока сифатининг яхши емаслигидан, айникса, онам билан гаплашиш роса кийин болди. Бунинг устига, ташкарида кучли шамол шекилли, онам мени овозимни ешитолмас еди. ...\nТарихнинг ахлат қутиси бўлмайди, дейишади. Бироқ, ҳар бир тузум тарихни ўзига мослаштириб ёзади. Бу тарихий ҳақиқат. Шу пайтга қадар бизнинг ҳам тарихимиз, тарихий шахсларимизга турлича ёндашувлар, турли "бурчаклар” остидан қараб келинди. Бугун ҳам тарихимизни айрим мавҳум саҳифаларига "тузатишлар” киритилмоқда. Бу албатта яхши. Аммо......\nАЁЛ Яратилиши хакида.\nАЁЛ Яратилиши хакида. Аллох таоло аёлни яратаётганда, уни 6- Куни кечрок ишлади. Шунда унинг олдига фаришта келиб деди:“нима учун бунга шунчалик куп вактингни сарфлаяпсан?” Аллох таоло жавоб берди: “мен уни яратишим учун еътибор беришим лозим булган жихатларини кур. У осон ювиливчан булиши лозим, лекин йелимдан булиши керак емас, 200дан ортикрок...\nГаройиб ходисалар изидан: “ЙОкОЛГАН кИШЛОк ВОкЕАСИ”\nВладимир Пляхин она кишлогидан бир хафтага хизмат сафари билан кетди-ю, балога колди. Не коз билан корсинки, кишлок жойида йок. Орнида курук майдон турарди… ЙОкОТИШ...\nШаҳло қайнонасининг қадам товушларидан уйғониб кетди. Эндигина кўзи илинганди-я. Қизини ухлатиш қийин, ёшига тўлмай сунъий овқатга ўргатгани учун бир дарди икки бўлган. Шаҳлонинг ўзи белида турган оғриқдан тишини-тишига қўйиб, ичида «Қизим уйғониб кетмасин-да», дея чидаб ётди....\nДилноза турмушга чиққанида эндигина ўн саккизга тўлган навниҳол эди. Унинг учун ҳамма қарорни ота-онаси беришди. Тўйдан олдин куёвни бир кўрсатиб, кўнглини сўрашди, холос. «Билмадим!» — Дилнозанинг қизариб айтилган шу сўз розилик ўрнига ўтди. Тўй бўлди, оилавий ҳаёт бошланди. Илк даврда Дилноза ким яхши гапирса, унда яхши одамни кўрди, ундан мадад...\nМусофирлар такдири.... (4 кисм)\nМуродалини “уйланганлиги ва болалик ” булгани хакидаги гап тез орада бутун кишлокка таркалди. Хаммадан кутса хам Муродалидан кутишмаганди бундай ишни. Онаси кишлокни намунали оилаларидан булган Нуриддин муаллимни кизи Наргизага совчиликга бориб турганди. Наргиза Муродалидан икки ёш кичик, Муродали уни ёшлигидан “кузни тагига” олиб юрганди......


Мобил иловаларни юклаб олиш ва харид қилиш борасидаги рекорд яна бир бор янгиланди - Terabayt.Uz\nКеча App Annie компанияси томонидан эълон қилинган янги ҳисоботга кўра, жаҳон бўйича мобил иловаларни юклаб олиш ва уларга маблағ сарфлаш рекорди яна бир бор янгиланган. Жорий йилнинг биринчи чораги якуний ҳисоб-китобларига таяниладиган бўлса, iOS ва Google Play интернет дўконларидан иловларни юклаб олиш ўтган йилнинг шу давридагидан 10 фоизга ошиб, 27,5 миллиардга етган. Бу бутун мобил иловалар тарихидаги энг катта кўрсаткичдир. Ўз навбатида iOS ва Google Play интернет дўконларида фойдаланувчилар томонидан мобил иловалар учун сарфланган маблағ ўтган йилдагидан 22 фоизга ошиб, жами $18,4 миллиардни ташкил этган - бу ҳам рекорд рақамдир.\nБироқ App Annie фақатгина иловаларнинг бир марталик юклаб олинишини ҳисобга олгани сабабли иловаларни юклаб олиш, уларни янгилаш ёки қайта юклаш амаллари билан бирга ҳисоблаганда, юқоридаги интернет дўконлари хизматидан фойдаланиш кўлами бунданда кенгроқ, демоқда кузатувчилар.\nБундан ташқари, App Annie фақатгина иловалар ва уларга обуналарни сотиб олиш, иловалар ичидаги пуллик хизматлардан фойдаланишни ҳисобга олгани учун мобил интернет дўконларидаги пул айланмаси ҳисоботда кўрсатилганидан сезиларли кўпроқдир. Ҳисоботда иловалар орқали тарқатиладиган рекламадан келадиган маблағлар ёки Android платформасига мўлжалланган иловаларда учинчи томон учун тўланадиган пул оқими ҳисобга олинмаган.\nИловалар савдоси бўйича бундай ҳисобот илк бора эълон қилинмаяпти. Шу пайтгача олиб борилган ҳисоб-китоблар ва кузатувлар мобил иловалар савдоси фақатгина ўсишда эканлигини кўрсатмоқда. Айниқса, байрам кунлари иловаларни юклаб олиш суръати кескин ошиб кетади. Шунингдек, Хитой, Ҳиндистон ва Жанубий-Шарқий Осиё мамлакатларидан мобил иловаларни юклаб олиш даражаси йил сайин кескин ошиб бораётгани айтилмоқда.\nЖорий йил бошида Ҳиндистон, Индонезия ва Бразилиядан Google Play дўконидан иловалар юклаб олиш суръати ортган бўлса, АҚШ, Россия ва Туркия учлиги App Store ўсишига катта хисса қўшган.\nЎҚИНГ: App Store бўйича йилнинг энг яхши илова, мусиқа, фильм ва ўйинлари\nМобил иловалар учун энг кўп пул сарфлаган давлатлар учлиги ҳам аниқланган. АҚШ, Япония ва Филиппин учлиги Google Playъдан иловалар харид қилиш бўйича пешқадамга айланган. Play Store'нинг иловалар хариди бўйича йиллик ўсиши 25 фоизга ошган бўлса, App Store'даги айни кўрсаткич 20 фоизни ташкил қилган.\nШунингдек, айнан қайси тоифадаги мобил иловалар энг машҳурлиги ва фойдаланувчилар томонидан кўп харид қилиниши ҳам аниқланган. Мусиқа ва аудио тоифасига кирувчи иловалар Google Play'да харидлар бўйича биринчиликни қўлга киритган. Иловалар орқали фойдаланувчиларга етказиладиган мусиқа ва видеоларга пуллик обуна бўлиш кўлами кескин ошган. Ўтган йили ҳам иловалар орқали етказиладиган видеоларга бўлган талаб 77 фоизга ошган эди.\nЎҚИНГ:2018 йил 1-чорагидаги энг зўр Android-иловалар ва мобил ўйинлар\nСоғлом турмуш тарзи ва фитнесга алоқадор иловаларни юклаб олиш ҳамда харид қилиш ҳам сезиларли ортган. Бундай тоифадаги иловаларни юклаб олиш ва харид қилиш борасида, жорий йилнинг биринчи чораги бўйича, АҚШ, Буюк Британия, Германия етакчилик қилмоқда.\nҲисобларга кўра, айни вақтда Google Play ва App Store, биргаликда ҳисоблаганда, 6,2 мобил иловани юклаб олиш ҳамда харид қилишни таклиф қилмоқда.\nҲисоботдан кўриниб турибдики, мобил иловалар бозори сезиларли даражада кенгайиб, рақобатга бой майдонга айланиб бормоқда.\n#App Store #Google Play Market #хабарлар


ҚРда “миллатлараро низо қўзғагани учун” журналист 4 йилга кесилди\nЖурналист Зулпуқар Сапанов Бишкекдаги Биринчи май туман суди ҳукми билан тўрт йил муддатга озодликдан маҳрум қилинди. У миллатлараро низо қўзғашда айбдор деб топилди ва суд залида ҳибсга олинди. Бу ҳақда унинг рафиқаси Гулбарчин Ибраева маълум қилди.\nБиринчи суд мажлиси 5 июль куни бўлиб ўтди. Давлат айбловчилари Зулпуқар Сапановга олти йил қамоқ жазоси берилишини сўраган эди. Гулбарчин Ибраеванинг сўзларига қараганда, эндиликда туман суди қарори устидан Бишкек шаҳар судига шикоят аризаси берилади.\n2016 йилда Сапанов "Қыдыр санжырасы" деб номланган китобни нашр қилдирди. Шундан сўнг турли диний ташкилотлар вакиллари Миллий хавфсизлик Давлат қўмитасига мурожаат қилиб, Сапановга нисбатан чора кўришга чақирдилар.\n“Ақыл эс, Ыйман” жамоат бирлашмаси раҳбари Дуйшен Абдилдаев, теолог Қадир Маликов, собиқ депутат Турсунбай Бакир уулу 2016 йилнинг февраль ойида бўлиб ўтган матбуот анжуманида Сапановнинг китоби ҳақида фикр билдиришди. Маликовнинг айтишича, мазкур лойиҳа динлараро низоларни келтириб чиқаришга қаратилган. Куч ишлатиш салоҳиятига эга идоралар “бунинг ортида ким турганини, қўғирчоқбоз ким эканини” аниқлаши керак", - деган эди теолог.\nМуаллифнинг ўзи эса, китобда динга соя солувчи ёки низо қўзғовчи чақириқ ва элементлар йўқлигини айтади. Унинг айтишича, мустақил экспертлар китоб бўйича экспертиза олиб боришмаган.


Даромад чакки эмас, буромад қандай? – mulkdor.com\nFebruary 2 2014, 01:02 ЖамиятИқтисодиёт хабарлариКоррупция\nБугун бизнинг иқтисодий аҳволимиз қандай. Расмий маълумотлар бўйича иқтисодий аҳволимиз ёмонга ўхшамаябди. Шу ўринда эътиборимизни Ўзбекистон Республикаси Вазирлар Маҳкамасининг 2013 йилда мамлакатимизни ижтимоий-иқтисодий ривожлантириш якунлари ва 2014 йилга мўлжалланган иқтисодий дастурнинг энг муҳим устувор йўналишларига бағишланган мажлисида юртбошимиз томонидан тилга олинган факт ва рақамларга қаратамиз.\nУнда ўтган 2013 йилда халқимизнинг реал даромадлари тилга олинади, яъни орқада қолган йилда юртдошларимизнинг реал даромадлари 16 фоизга ошганлиги, ўртача ойлик иш ҳақи, пенсия, ижтимоий нафақа ва стипендиялар 20,8 фоизга кўпайганлиги таъкидланади. Холбуки, шундай экан, халқнинг бундан ношукурлик, ношудлик қилишига, ёзғиришига, турмуш тарзидан, камдаромадлиликдан норози бўлишига ҳаққи йўқ. Чунки реал даромадимиз йил давомида 16 фоизга, иш ҳақи-ю ва бошқа даромадлар 20,8 фоизга ошган бўлса, бу чакки кўрсаткич эмас, албатта. Зеро, даромаднинг бундай кўрсаткичда ошишига худди биз каби иқтисодий ўтиш даврини бошидан кечираётган, ривожланаётган давлатларнинг ҳаммаси ҳам эриша ололмаётгани айни ҳақиқат.\nБироқ танганинг иккинчи томони-ю, яхшининг ёмони, баланднинг пасти-ю каттанинг кичиги, хуллас, ҳар бир нарсанинг антоними бўлганидек, даромаднинг буромади ҳам борлигини асло ёдимиздан чиқармаслигимиз мақсадга мувофиқ. Энди бир оғиз буромад ҳақида. Борди-ю даромаддан буромад устун бўлса, у ҳолда юқорида таъкидлаганимиздек, халқнинг “ношукурлиги”, “ношудлиги”, “ёзғирувчанлиги”ни табиий жараён сифатида қабул қилиш мумкин. Демак, бизнинг назаримизда мутассадилар фақат йиллик даромадни ҳисоблаш билан чекланибгина қолмасдан, ўз навбатида буромадни ҳам ҳисоблашлари, шунчаки ҳисоблаш эмас, ўртада келиб чиққан тафовутларни холисона таққослаган ҳолда халққа ҳисобот беришлари, аҳолининг турмуш тарзини шу тариқа аниқлашлари лозим. Фақат ана шундай йўл орқалигина сихнинг ҳам, кабобнинг ҳам куймаслигига эришиш мумкин.\nАфсуски, бизда аксинча. Даромад ҳисобланганда буромад деярли инобатга олинмайди, аниқроғи, мутассадилар инобатга олишни хоҳламайди. Аҳолининг келгусида ошажак, яъни эга бўлажак даромади бир-икки ой олдин хабар қилинади. Бу борада Президентимизнинг ойлик иш ҳақи, пенсия, ижтимоий нафақа ва стипендияларни ошириш тўғрисидаги қарорининг бир-икки ой олдин эълон қилинишини назарда тутаяпмиз.\nБу қонуний жараён албатта, ва халқ учун керакли билдирги. Лекин ёмон томони шундаки, Президентнинг аҳоли даромадини оширишга боғлиқ олдиндан эълон қилинадиган қарори юртимизда шу кунданоқ нарх-навонинг кескин суръатларда ошиб кетишга олиб келади. Ваҳоланки, аҳоли мазкур ҳужжатга мувофиқ ўзларининг ошган ойлик маошлари, пенсиялари, ижтимоий нафақалари ва стипендияларини орада икки ой вақт ўтгандан кейин олишга муваффақ бўлишади. Айрим ташкилотлар (афсуски бундай ташкилотлар сони кундан-кунга кўпаймоқда), яъни қўл остида ишлайдиган ишчи-ходимлар ойлик маошларини ўз вақтида бериш имконига эга бўлмаган ташкилотлар эса бундан мустасно. Яна бир ачинарли томони шундаки, Президент қарори фақат бюджет ташкилотларигагина тааллуқли бўлади. Хусусий корхоналар, жумладан, нобюджет ташкилотлар эса ойлик маошини ошириш ёки оширмасликни ихтиёрига кўра ҳал қилишади. Аммо бозордаги нарх-наволар эса ҳамма учун баравар оширилади…\nШунингдек, “2013 йилда республикани ижтимоий-иқтисодий ривожлантириш якунлари ва 2014 йилги иқтисодий дастурнинг энг муҳим устувор вазифалари тўғрисида”ги Ўзбекистон Республикаси Вазирлар Маҳкамаси мажлисида яна бир факт тилга олинди. Бу айни кунда юртимизда 100 та оилага ўртача 41,4 та енгил автомобиль тўғри келишига оид хабардир.\nШу ўринда халқимиз ичида кенг тарқалган латифа ёдимизга тушди.\nЭмишки, Нурсултон Назарбоев билан Ислом Каримов учрашибдилар. Назарбоев Каримовдан:\n– Ишлар қалай, Ислом Абдуғаниевич? Халқингиз бугун қандай яшаябди? Ривожланиш, тараққиёт жойидами, деб сўрабди. Бунга жавобан Каримов:\n– Шукур, шукур, Нурсултон Абишевич, халқимиз жуда яхши яшаябди, юртимиздаги деярли ҳар бир оилаларда ўзимизда ишлаб чиқарилган автомобиллар савлат тўкиб турибди. Ҳатто яқинда сизлардаги оилаларни ҳам тўлиқ автомобиль билан таъминлаймиз. Ривожланиш ҳам жойида. Қуряпмиз, бунёд этяпмиз. Ҳеч ким ойлик маошим кам деб арз қилмайди.\n– Энди ўзларидан сўрасак, ўзларида қалай, дебди Каримов.\nҲамкасбининг мақтанчоқлигини у қадар ёқтирмаган Назарбоев уни бир боплагиси келиб шундай жавоб берибди:\n– Мен ҳам шукур айтсам арзийди. Халқимиз жуда яхши яшаябди. Биздаги деярли ҳар бир оилада сизнинг икки нафар фуқаронгиз ишлаяпди, уларни сизга ойлик маошим кам деб арз қилмасин деб, иш берувчи юртдошларим ойлик маош билан таъминлаб турибди, Пойтахт Астанани қуряпмиз, уни қуришдаям фуқароларингиз ҳиссаси бор, дебди.\nЁзсак, мавзу кўп. Бироқ асил ҳақиқат юқоридагиларга ёқавермаслиги аниқ.\nШахрисабз туманида “камаз” тиркамасида сомон ...\n10 июль куни соат 06:51да Қашқадарё вилояти Шахрисабз тумани “Шакартери” МФЙ, Шовкан қишлоғидан ўтувчи йўлдан ҳаракатланиб кетаётган “КАМАЗ” русумли юк автомобили тиркамасида ...\nЖамиятJuly 11 2019, 12:07\nЖиззахда газ баллонли машина портлашидан бир одам ...\nЖиззахдаги "Чуқур" шохобчасининг портлашдан кейинги манзараси Ўртоқлашинг Жиззах вилоят прокуратураси Жиззах шаҳрида метан газ баллони ўрнатилган машинанинг портлаши билан ...\nЖамиятJuly 6 2017, 05:07\nНавоий вилоятида ўз жонига қасд қилиб вафот этган ...\nАброр (исмлар ўзгартирилган) 2017 йил 5 август куни Бухоро вилояти Ғиждувон туманида яшовчи Комил ва Жасур билан оғзаки келишган ҳолда 147 бош қўй ва 120 бош баррани 800 минг ...\nЖамиятMarch 14 2019, 02:03


ТИВ қозоғистонликларни Суриядан эвакуация қилиш борасидаги амалиётларни давом эттиради\nТашқи ишлар вазирлиги ва бошқа тегишли идоралар Суриядан Қозоғистон фуқароларини эвакуация қилиш борасидаги амалиётларни давом эттирмоқда. Бу ҳақда 21 январ, душанба куни ТИВ расмий вакили Айбек Смадияров Остонада ўтказилган брифингда баёнот берди.\n«Бу амалиётда асосий эътибор айнан, бир ёшдан беш ёшгача бўлган болаларга қаратилмоқда. Уларнинг кўпчилиги Сурияда туғилган. Биз очиқчасига айта оламизки, бу амалиётнинг охирги босқичи эмас. Бу бошланиши. Биз, ТИВ ва бошқа тегишли давлат идоралари ҳамиша қаерда бўлишларидан қатьий назар фуқароларимиз тақдирига алоҳида эътибор билан қараймиз. Амалиёт давом эттирилиши режалаштирилмоқда», – деди Айбек Смадияров, унинг сўзларидан «Казинформ» агентлиги иқтибос сифатида келтирган.\n9 январ куни Остона Суриядан Қозоғистоннинг ўнлаб фуқаролари эвакуация қилинганини маълум қилди. Қозоғистон президенти маъмурияти сайтида эълон қилинган баёнотда таъкидланишича, 6 январ куни «гуманитар амалиёт» натижаларига қараганда Суриядан Қозоғистоннинг 47 нафар фуқвроси, жумладан бир ёшдан беш ёшгача бўлган 30 нафар бола,11 нафар аёлэвакуация қилинган.\nЎтган йилининг ёзида Қозоғистон Миллий Хавфсизлик қўмитаси томонидан тақдим қилинган расмий маълумотларга қараганда, Яқин Шарқда уруш бошланганидан бери Сурия ва Ироққа Қозоғистонинг 800га яқин фуқароси борган. Уларнинг кўпчилиги болалардир. «Июл ойидаги маълумотларга қараганда, Сурия ва Ироқдаги халқаро террор ташкилотлари сафларида 120 нафар қозоғистонлик эркак, 250дан ортиқ хотин-қиз ва 500 нафар балоғатга етмаган болалар бор», –дейилади МХҚ баёнотида.\nЎтган йилнинг декабр ойида Таълим ва фан вазирлигининг болалар ҳуқуқларини муҳофаза қилиш қўмитаси вакили журналистларга сўнгги икки йилда Суриядан Қозоғистонга 91 бола қайтарилганини маълум қилган эди.


21:09 / 02.12.2018 2537 pdf Ўқиш режими + -\nЎлимни эслаш ҳақида салафи солиҳларимиз ҳам жуда кўп ҳикматли гапларни айтганлар.\nУмар ибн Абдулазиз уламолардан баъзисига:\n«Менга ваъз қилинг», деди.\n«Сен ўладиган биринчи халифа эмассан», деди.\n«Одамгача бўлган оталарингдан бирортаси ўлимни татимай қолмаган. Энди сенинг навбатинг келди», деди.\nШунда Умар ибн Абдулазиз йиғлаб юборди.\nРобийъ ибн Хойсам ҳовлисига қабр қазиб қўйган эди. Унга ҳар куни бир неча бор кириб ётар ва шу тариқа ўлимни эслашни йўлга қўяр ва: «Агар ўлимни эслаш мени бир лаҳза тарк этса, қалбим бузилади», дер эди.\nЎлимни эслашни йўлга қўйиш бўйича энг таъсирчан услуб ўзининг ўлиб кетган яқинлари, дўстлари, тенгдошлари ва танишларини эслашдир. Уларнинг қадд-қомати, ҳусн-жамоли, мол-дунёси, куч-қуввати, обрў-мансабини кўз олдига келтириб, кейин тупроққа қоришиб ётганларини эслашдир.\nБеморларни кўргани бориш ва жаноза маросимларида иштирок этиш ҳам ўлимни эсга олишда муҳим восита ҳисобланади. Зотан, имом Табароний Аммор розияллоҳу анҳудан ривоят қилган ҳадисда Пайғамбар алайҳиссалом: «Воизликка ўлимнинг ўзи кифоя қилади», деганлар.\nШунингдек, тез-тез қабристонларни зиёрат қилиб туриш ҳам ўлимни эслатади.\nСулаймон ибн Бурайда отаси розияллоҳу анҳудан ривоят қилади:\n«Сизни қабрларни зиёрат қилишдан қайтарган эдим. Батаҳқиқ, Муҳаммадга онасининг қабрини зиёрат қилишга изн бўлди. Бас, у(қабр)ларни зиёрат қилинг. Албатта, улар охиратни эслатади», дедилар».\nЖоҳилият даврида қабрларни улуғлаш, уларга сиғиниш авж олган эди. Аллоҳга ширк келтиришнинг кенг тарқалишига сабаб бўлган энг асосий омиллардан бири ҳам айнан қабрларга сиғиниш бўлган. Шунинг учун ҳам Пайғамбаримиз соллаллоҳу алайҳи васаллам Исломнинг дастлабки даврида мусулмонларни қабрларни зиёрат қилишдан ман қилган эдилар.\nТавҳид ақийдаси кишилар онги ва қалбида мустаҳкам жойлашиб бўлганидан кейин Пайғамбаримиз соллаллоҳу алайҳи васаллам қабрларни зиёрат қилишга изн бердилар. Нафақат изн бердилар, балки амр қилдилар, тарғиб этдилар.\nУшбу ҳадиси шарифда Пайғамбаримиз соллаллоҳу алайҳи васаллам қабрларни зиёрат қилишнинг ҳикматларидан асосийсини эслатиб ўтмоқдалар. У ҳам бўлса, охиратни эслашдир. Охиратни эслаган одам эса дунёни қўйиб, кўпроқ охират учун ҳаракат қилади.\n«Усмон қачон қабр устига келса, йиғлар, ҳатто соқоллари ҳўл бўлиб кетарди. Бас, унга: «Жаннат ва дўзахни зикр қилинганида йиғламайсиз-у, бунга йиғлайсизми?» дейилди.\nШунда у деди: «Расулуллоҳ соллаллоҳу алайҳи васаллам: «Албатта, қабр охиратнинг манзилларидан аввалгисидир. Ундан нажот топса, ундан кейингилари ундан осондир. Агар ундан нажот топмаса, ундан кейингиси ундан кўра шиддатлидир», деганлар.\nЯна Расулуллоҳ соллаллоҳу алайҳи васаллам: «Қанча даҳшатли манзара кўрган бўлсам, қабр ҳаммасидан кўра даҳшатлироқдир», деганлар».\nҲазрати Усмон ҳар қачон қабрни кўрсалар, Пайғамбаримиз соллаллоҳу алайҳи васалламдан қабр тўғрисида эшитганларини эслаб, йиғлайвериб, соқоллари ҳам ҳўл бўлиб кетар экан. Пайғамбаримизнинг куёвлари, жаннатнинг башоратини олган ўн нафар одамдан бири, учинчи халифа шунчалик таъсирланар экан.\nХўш, биз-чи? Биз нима қилмоқдамиз? Пайғамбаримиз соллаллоҳу алайҳи васалламнинг қайси ҳадисларини эслаб кўзимиздан ёш чиқади? Қай биримиз бирорта ҳадисдан таъсирланиб, кўз ёшимиз ила юзимизни ювишга яраймиз?\nҲазрати Усмон розияллоҳу анҳу охиратнинг охирги манзили жаннат ёки дўзахни ўйлаб эмас, балки охиратнинг биринчи манзили бўлган қабрни ўйлаб йиғлар эканлар.\nҲа, охиратга бориш бир неча манзиллардан иборат. Ўша манзилларнинг биринчиси ва энг аҳамиятлиси қабр экан. Чунки қабрда иши осон кўчган киши бошқа манзилларда ҳам унча қийналмас экан. Агар, Аллоҳ кўрсатмасин, одам қабрда шиддатга учраса, бошқа манзилларда ундан ҳам қаттиқроқ шиддатга учрар экан.\nҲа, қабр энг қўрқинчли, энг даҳшатли жой. Пайғамбаримиз соллаллоҳу алайҳи васаллам кўп шиддатли жойларни, жумладан, дўзахни ҳам кўрганлар. Ул зотнинг хабар беришларича, ҳеч бир жой қабрчалик қўрқинчли ва даҳшатли эмас экан.\nБуни билган, тушуниб етган инсон ҳар қанча йиғласа арзийди. Йиғлаб-йиғлаб, ибрат олиб, қабр қўрқинчи ва даҳшатидан қутулиш учун бу дунёда Аллоҳ таолонинг розилигини топишга, Унинг дини бўлмиш Исломга амал қилишга қаттиқ уринадиган бўлади.\n“Руҳий тарбия” китобидан\n20:09 / 02.12.2018 2215\n17:02 / 02.12.2018 2654\n3003 21:00 / 27.02.2019\n9073 09:45 / 04.04.2019\n1961 05:00 / 15.02.2017\n198 08:00 / 01 август


ЎзА - «Ўзбекипаксаноат» уюшмаси 2023 йилгача бир миллион кишининг бандлигини таъминлайди\n«Ўзбекипаксаноат» уюшмаси 2023 йилгача бир миллион кишининг бандлигини таъминлайди\nАйни вақтда уюшма касаначиликни икки йўналишда ривожлантириш чорасини кўрмоқда.\nБиринчидан, аҳоли йилига уч марта пилла боқишга жалб этилмоқда. Йилдан-йилга пилла боқиш ҳажми ошиб, уни парвариши билан кўпроқ инсонлар шуғуллана бошлайди. Мисол учун, 2023 йилга бориб, йилига 500 минг қути ипак қурти боқилса, бунинг учун 500 мингта хонадон жалб этилади.\nЕтиштирилган ҳосил йиғилгач, иккинчи босқич бошланади, яъни пилла корхонага топширилгач, қайта ишланган толадан ҳунармандчилик маҳсулотлари ишлаб чиқаришга ҳунарманд касаначи оилалар жалб этилади. Шу тариқа, пилла ишлаб чиқариш қанчалик кенгайса, касаначилик ҳам юксалиб бораверади.\nДемакки, кўпчилик оиладан, фарзандлар тарбиясидан узилмаган ҳолда, ишлаб пул топиш имконига эга бўлади. Улар иш қидириб, сарсон бўлмайди, балки қўлида ҳунари ва чўнтагида пули бўлади.\nАйни вақтда эса уюшма пилла озуқа базасини кенгайтириш, оналик тутзорларни барпо этиш ва янги тут навлари яратиш борасидаги изланишларни қўллаб-қувватламоқда. Буни ҳудудларда ўтказилаётган илмий-амалий семинарлар мисолида ҳам кузатиш мумкин. Улардан бири – Марҳамат туманидаги «Ипак» фермер хўжалиги тут плантациясида ўтказилди.\n– Ҳар бир вилоятда 30 гектар майдонда оналик тутзор ташкил этиш мақсадида 22та фермер хўжалиги тузилди, – дейди «Ўзбекипаксаноат» уюшмаси раисининг биринчи ўринбосари Асан Жарасбоев. – Мавжуд тутзорлардан бир минг беш юз килограммдан зиёд тут уруғи йиғиб олинган бўлиб, ҳозирда қарийб 50 гектарда уруғ қадалди. Яна 92 гектардан зиёд ер тайёрлаб қўйилган.\nСеминарда «Ипак» фермер хўжалиги раҳбари А.Мусурмонқулов яратган «Марҳамат» тут навининг афзалликлари, ўсиш жараёнлари ҳақида кўргазмали чиқишлар қилинди.\n– Бу навнинг барглари йирик бўлиб, у мева бермайди, – дейди А.Мусурмонқулов. – Ҳозирда бир гектар тутзордан олинган барг 8-10 қути ипак қуртини боқишга етаётган бўлса, янги нав кўмагида бир гектардан олинган ҳосил билан 30 қути ипак қурти парваришлай оламиз. Тезроқ ҳосил олиш мақсадида уни эски дарахтларга пайвандтаг қилиш усули билан кўпайтириш мўлжалланмоқда.\nСеминарда иштирок этган тутчилик фермер хўжаликлари, вилоят ва туман «Агропилла» ва пиллани қайта ишлаш корхонаси раҳбарлари ўзлари учун қизиқарли бўлган кўплаб маълумотларга эга бўлишди.


"Ролан Гаррос" якунига кўра, уч теннисчи дунёнинг биринчи ракеткасига айланиши мумкин\n2 июнь, 2018, 12:09\nФранция очиқ чемпионатининг якунига кўра, WTA рейтингида уч нафар теннсчи - Симона Халеп, Каролина Возняцки ва Гарбин Мугуруса биринчи поғонага кўтарилиши мумкин.\nСимона агарда мусобақада ғолиб бўлса, ёки камида ярим финалга қадар ўтадиган ўйинларда ғолиб чиқса, ўзнинг биринчи поғонасини мустаҳкамлайди. Агарда Каролина чорак финалга чиқса, унда Халеп финалга чиқиши шарт. Возняцки "Катта дубулға" турнирининг бош совринини қўлга киритса дунёнинг биринчи рақамли теннисчисига айланади.\nГарбин эса камида ярим финалга чиқиши керак. Лекин Возняцки яна бир маротаба ғалаба қозона олса Мугуруса ҳам финалга чиқиши керак бўлади. Шунингдек испаниялик теннисчи мусобақа ғолибига айланса, Каролина финалга чиқа олмаса, жадвалнинг энг юқори поғонасига чиқиб оладм.


Россия фуқаролари КовиВак билан эмлашни афзал кўришади\n12 Iyul 11:38 COVID-19\nбитта компонентли ВАКЦИНА ДОРИ КовиВак КОВИД КОРОНАВИРУС РОССИЯ\nБир компонентли «КовиВак» вакцинаси Россияда машҳур бўлиб бормоқда. Россиялик шифокорларнинг фикрига кўра, бу тўлиқ эмлаш учун фақат битта инъекция кераклиги билан боғлиқ.\nУшбу дори оз миқдорда ишлаб чиқарилади ва одамлар ушбу вакцинани олиш учун узоқ навбатда туришади.\nДоктор Максим Терскийнинг айтишича, препаратнинг афзалликлари ёки камчиликлари ҳақида аниқ бир нарса айтиш қийин, чунки ваксина ҳали клиник синовлар жараёнида.\nАйни пайтда Россияда коронавирусга қарши тўртта вакцина рўйхатдан ўтган. Одам аденовирусига асосланган «Спутник V» препарати дунёдаги биринчи рўйхатдан ўтган COVID-19 нинг вакцинаси бўлди. Кейинчалик яна учта маҳаллий вакцина рўйхатдан ўтказилди — «ЭпиВакКорона», «КовиВак» ва битта компонентли «Спутник Лайт».\n«Спутник Лайт» — бу коронавирусга қарши Россиянинг бир компонентли вакцинаси. Унинг рўйхатга олиниши май ойининг бошларида маълум бўлди. Унинг самарадорлиги 79,4%га баҳоланмоқда, бу кўплаб шунга ўхшаш дориларнинг кўрсаткичларидан юқори.\nШу билан бирга, Москва давлат университети Белозерский институти Вирусология кафедраси профессори Алексей Аграновский таъкидлаганидек, коронавирусга қарши рўйхатдан ўтган барча рус ваксиналари ҳинд штаммидан ҳимоя қилади. Унга кўра, ваксинанинг танани ҳимоя қилишига ёъл қўймаслик учун вируснинг бошоқли оқсили жуда ўзгариши керак.\nАвстралия коронавирусга қарши эмлаш тезлигини оширди\nЭмлашнинг олтин стандарти\nРоспотребнадзор марказий илмий-тадқиқот эпидемиология институти директорининг илмий ишлар бўйича ўринбосари Александр Горелов бу эмлаш учун олтин стандарт эканлигини айтди. Унга кўра, аксарият юқумли касалликларни, шу жумладан COVID-19 ни этиш учун аҳолининг 94-96% ни эмлаш керак. У қандай ишлашини қизамиқ билан курашиш мисолида тушунтирди.\nҚизамиқ касаллигининг олдини олиш учун бутун дунё бўйлаб қамраб олиш белгиланган гуруҳларнинг камида 94% ни ташкил қилиши керак. Фақатгина бу ҳолатда инфекцияни назорат қилиш мумкин.


Компетенция нима дегани? – «Умид» ИДУМИ\nYakshanba Sentyabr 3rd, 2017 Yakshanba Yanvar 14th, 2018 Фанлар бўйича компетенция, Этимология 2 фикр билдирилган\nКомпетенцияларни шакллантиришга йўналтирилган таълим – ўқувчиларнинг эгалланган билим, кўникма ва малакаларини ўз шахсий, касбий ва ижтимоий фаолиятларида амалий қўллай олиш имкониятидир. Компетенциявий ёндашувга асосланган таълим ўқувчиларда мустақиллик, фаол фуқаролик позициясига эга бўлиш, ташаббускорлик, медиаресурслар ва ахборот-коммуникация технологияларидан ўз фаолиятида оқилона фойдалана олиш, онгли равишда касб-ҳунар танлаш, соғлом рақобат ҳамда умуммаданий кўникмаларини шакллантиради.\nИнсон ўз ҳаётида шахсий, ижтимоий, иқтисодий ва касбий муносабатларга киришиши, жамиятда ўз ўрнини эгаллаши, дуч келадиган муаммоларнинг ечимини ҳал этиши, энг муҳими, ўз соҳаси, касби бўйича рақобатбардош бўлиши учун зарур бўлган таянч компетенцияларга эга бўлиши лозим. Бундан ташқари, таълимда ҳар бир ўқув фанини ўзлаштириш жараёнида ўқувчиларда, шу фаннинг ўзига хослиги, мазмунидан келиб чиққан ҳолда, соҳага тегишли хусусий компетенциялар ҳам шакллантирилади.\nЎзбекистон Республикасида таълимнинг узлуксизлиги, баркамол шахсни тарбиялашга йўналтирилганлигидан келиб чиққан ҳолда, умумий ўрта, ўрта махсус, касб-ҳунар талимида (9+3) ўқитиладиган умутаълим фанлари мазмунининг изчиллигини таъминлаш мақсадида таянч компетенциялар ҳамда ҳар бир ўқув фани мазмунидан келиб чиққан ҳолда хусусий компетенциялар белгиланди.\nжамиятда ўзаро мулоқотга киришиш учун она тили ва бирорта хорижий тилни мукаммал ўзлаштириш ҳамда мулоқотда самарали фойдалана олиш;\nўз фикрини оғзаки ва ёзма тарзда аниқ ва тушунарли баён қила олиш, мавзудан келиб чиқиб саволларни мантиқан тўғри қўя олиш ва жавоб бериш;\nижтимоий мослашувчанлик, ўзаро мулоқотда муомала маданиятига амал қилиш, жамоавий ҳамкорликда ишлай олиш;\nмулоқотда суҳбатдош фикрини ҳурмат қилган ҳолда ўз позициясини ҳимоя қила билиш, уни ишонтира билиш;\nтурли зиддиятли вазиятларда ўз эҳтиросларини бошқариш, муаммо ва келишмовчиликларни ҳал этишда зарур (конструктив) бўлган қарорларни қабул қила олиш.\n2.Ахборот билан ишлаш компетенцияси\nмавжуд ахборот манбаларидан (интернет, телевизор, радио (аудио-видео ёзув), телефон, компьютер, электрон почта ва бошқ.) фойдалана олиш;\nмедиа воситалардан зарур бўлган ахборотларни излаб топа олиш, саралаш, қайта ишлаш, узатиш, сақлаш, хавфсизлигини таъминлаш ва фойдаланишда медиа-маданиятга риоя қилиш;\nмаълумотлар базасини ярата олиш, асосийларини танлай олиш ва уларни таҳлил қила билиш;\nкундалик фаолиятда учрайдиган ҳужжатлар билан ишлай олиш (оддий табрикномалар ёза олиш, анкеталарни тўлдириш, меҳмонхона рўйхатида ўзи тўғрисидаги маълумотларни қайд эта олиши ва бошқалар.)\n3.Шахс сифатида ўз-ўзини ривожлантириш компетенцияси\nшахс сифатида доимий равишда ўз-ўзини ривожлантириш, жисмоний, маънавий, руҳий ва интеллектуал камолотга интилиш;\nҳаёт давомида ўқиб-ўрганиш, билим, тажрибани мустақил равишда мунтазам ошириб бориш;\nўз ҳатти-ҳаракатини адекват баҳолаш, ўзини назорат қила билиш, ҳалоллик, тўғрилик каби сифатларга эга бўлиш;\nўқиб-ўрганганлари ва ҳаёт тажрибасидан фойдаланган ҳолда кундалик турмушда учрайдиган муаммоларни ҳал эта олиш.\nЖамиятда бўлаётган воқеа, ҳодиса ва жараёнларга дахлдорликни ҳис этиш ва фаол иштирок этиш;\nўзининг фуқаролик бурч ва ҳуқуқларини билиши, унга риоя қилиш (яъни харидор, сайловчи, мижоз, ишлаб чиқарувчи сифатида фаолият юрита олиш);\nмеҳнат ва фуқаролик муносабатларида муомала, иқтисодий, ҳуқуқий маданиятга эга бўлиш;\nкасбий мавқеининг ўсишига интилиш билан жамият ва оиласи манфаатлари учун хизмат қилиш, ёрдамга муҳтожларга саховатли бўлиш.\nВатанга садоқатли, инсонларга меҳр-оқибатли ҳамда умуминсоний ва миллий қадриятларга эътиқодли бўлиш;\nбадиий ва санъат асарларини тушуниш, таъсирлана олиш;\nораста кийиниш, юриш-туришда маданий меъёрларга ва соғлом турмуш тарзига амал қилиш;\nумумбашарий аҳамиятга эга бўлган қадриятларни (урф одатлар, маросимлар, миллий-маданий анъаналар ва.ҳ.к.) билиш, унга ҳурмат билан муносабатда бўлиш;\nўзгаларга нисбатан меҳр-мурувват, сахийлик, ўзгаларнинг дунёқараши, диний эътиқоди, миллий ва этник ҳусусиятлари, анъана ва маросимларини ҳурмат қилиш;\nхалқининг тарихий, маънавий ва маданий меросини авайлаб асраш, жамиятда ўрнатилган одоб-ахлоқ қоидаларига риоя қилиш.\n6.Математик саводхонлик, фан ва техника янгиликларидан хабардор бўлиш ҳамда фойдаланиш компетенцияси\nаниқ ҳисоб-китобларга асосланган ҳолда шахсий, оилавий, касбий ва иктисодий режаларини туза олиш;\nшахсий, ижтимоий ва иқтисодий муносабатларда хисоб-китоб билан иш юритиш;\nкундалик фаолиятда турли формула, модел, чизма, график ва диаграммаларни ўқий олиш ва фойдаланиш;\nинсон меҳнатини енгиллаштирадиган, меҳнат унумдорлигини оширадиган ва қулай шарт-шароитга олиб келадиган фан ва техника янгиликларидан хабардор бўлиш ҳамда фойдалана олиш.\n1. Мазмун ва мақсадга йўналтирилган компетенция — ўқувчиларни қизиқишлари ва уларнинг дунёқарашларини ўзида мужассам этиши, уларнинг атроф муҳит билан боғлиқ ҳолда жамиятда рўй бераётган воқеа-ҳодисаларга нисбатан ўз муносабатини билдира олиши ва мустақил қарор қабул қила олиши. Бу компетенция ўқувчини ўз олдига қўйган мақсад вазифаларига эришиш траекториясини белгилаб, ўқув жараёни ва бошқа фаолиятда ўзини англаш механизмини шакллантиради. Ўқувчининг жамиятда ўз ўрини топа олиши ушбу механизм билан боғлиқ бўлади.\n2. Умуммаданий – компетенция — ўқувчининг юксак тайёргарлилик даражаси, малакаси, маданий ва маънавий-ахлоқий савияси, умуминсоний ва миллий қадриятларни ўзининг фаолиятида акс эттириши, анъана ва қадриятларга асосланган ҳаёт фаолияти. Ўқувчининг жамиятда ўрнатилган одоб-ахлоқ қоидаларига риоя қилиши, масалан ўзининг бўш вақтини фойдали равишда ташкил эта олиши, (музейларга бориши, уй ишларига қарашиши, китоб мутолаа қилиш, бошқаларнинг қадр-қимматни эътироф этиш ва уни ҳурмат қилиш в ҳ.к.).\nЖисмоний, маънавий ва маърифий ўз-ўзини ривожлантириш, ўзининг ҳис туйғуларини бошқара олишга йўналтиради. Шахсий тушуниш ва ўрганиш эҳтиёжларини кузатиб бориш; мос келувчи манбаларни аниқлаш; билим олишни бир жабҳадан бошқасига кўчириб ўта олиш.\n3. Ўқув-таълимий – компетенция — ўқувчининг таълим жараёнида олган билимларини амалиётга тадбиқ эта олиши. Қуйидаги элементларни ўзи ичига олган ўзини-ўзи англашидаги билимлар йиғиндиси. Жумладан; мантиқий, методологик, қиёслаш, идрок қилиш, тадбиқ этиш, ўз-ўзини баҳолаш фаолияти. Мазкур компитентлилик доирасида ўқувчида фактларни асосийларидан ажрата олиш ва хулоса чиқариш малакаси шаклланади.\n4. Ахборотлашган компетенция — интернет, ОАВ ва бошқа тармоқлардан зарур бўлган ахборотларни излаб топиш, маълумотлар базасини яратиш мустақил тўплай олиш, уларни таҳлил этиш, баҳолаш, ахборотни қайта ишлаш ва уларни узатиш, асосийларини танлаб олиш, фойдалана олиш.\n5. Коммуникатив компетенция — ўқувчиларда гуруҳларда ва жамоаларда ижодий ишлай олиш, ҳамкорлик қила олиш. Ўқувчиларнинг билим, кўникма, малакалари ва компетентлилик даражаларини шакллантириш бўйича тарих фани таълими мақсадларини ва баҳолаш мезонларини аниқроқ ва яққолроқ белгиловчи қуйидаги тамойиллар белгиланди.\nБилиш, ўрганиш — ўрганилган материални билиб олиш, қайта айтиб бера олиш.\nТушуниш, идрок қилиш — ўрганилган материални хотирада сақлаб қолиш, моҳиятини идрок этиш ва тушунганликни намойиш қилиш, бир дарвдан бошқа даврга кўчира олиш. У ёки бу ҳолатга танқидий баҳо бера олиш. Мунозараларда иштирок эта олиш. Ўзининг фикрини ва қарашларини фанда олган билимлари асосида ҳимоя қила олиш.\nҚўллай олиш — ўрганилган умумий тушунча, атамаларни, муаммоли вазиятларга, мисол орқали тадбиқ эта олиш ҳамда самарали қўллай олиш; Жамоада ишлай олиш ва етакчилик қобилиятларини намоён этиш; турли хил роллар ва масъулиятларни қабул қила олиш; бошқалар билан биргаликда самарали меҳнат қила олиш.\nАнализ (таҳлил) ва синтез, фильтр қилиш — берилган муаммони ҳал қилиш учун зарур маълумотларни турли хил манбалардан тўплаш, тартибга солиш, таҳлил қилиш; ўрганилган бир бутун материални майда бўлакларга, таркибий қисмларга ажрата олиш ва улар орасида муносабатларни ўрнатиш ва таҳлил қила олиш; аниқланган хусусий натижаларни умумлаштириб, асосийларини ажратиш, хулоса чиқара олиш.\nТанқидий фикрлаш ва тизимли фикрлаш — Масалани англашда ва мураккаб қарорлар қабул қилишда пухта далиллар келтиришдан фойдаланиш; тизимлар воқеалар ва ҳодисалар, вазиятлар ўртасидаги узвий боғлиқликни англаш.\nБаҳолаш ва хулоса чиқариш — Воқеа ва ҳодисаларга баҳо бера олиш, муаммоли вазиятни маълум ички ёки ташқи мезонлар асосида баҳолаш ва таққослаш, сабаб ва оқибатларини ўрганиш, натижаларни таҳлил қилиш асосида танқидий фикрлаш, хулоса чиқаришдир.\nКомпетенция нима дегани? (таянч компетенциялар)Юклаб олмоқ\netimiologiya, kompetensiya, компетенция, конспект, план конспект, этимиология\n← 2017-2018 ўқув йили учун тақвим-мавзу режалар\nСинф раҳбарининг йиллик иш режаси →\n2 thoughts on “Компетенция нима дегани?”\nЭрматов Мансурбек Juma Yanvar 12th, 2018 at 10:09\nАсалому алайкум хурматли сайт яртувчилари сизларнинг сайтингиздан фойдаланамиз лекин керакли маълумотларни кучириб олиш имконияти йук агар маълумотлар pdf килиб жойласангиз кулай буларди\nAbdullayev Akramxo'ja Yakshanba Aprel 15th, 2018 at 20:13\nrahmat men bu saytdan ko’p narsa oldim


Шавкат Мирзиёев қурилиш материаллари нархини туширишга...\n14.05.2019 15:20 0 2968\nКейинги икки йилда қурилиш ишлари ҳажми 1,7 баробар ошган. Уларда асосан юртимизда ишлаб чиқарилган материаллардан фойдаланилган. Шу билан бирга, керамик ва ёғоч-қипиқ плиталар, ойна, гулқоғоз ва бошқа материаллар импорт қилиб келинмоқда. Аслида, Ўзбекистонда замонавий қурилиш материаллари ишлаб чиқариш ҳажмини янада ошириш, импорт ўрнини қоплаш учун катта имкониятлар мавжуд.\nПрезидент қурилиш материаллари соҳасида ишлаб чиқаришни келгуси беш йилда камида икки баробар ошириш бўйича долзарб вазифаларни белгилаб берди.\nКонлар захираларини ошириш, саноат усулида қайта ишлашни кенгайтириб, қурилиш материаллари соҳасини диверсификация қилиш зарурлиги таъкидланди.\nПрезидентимиз соҳа корхоналарини барқарор ва камхарж энергия билан таъминлаш масаласига алоҳида эътибор қаратди. Кўмир ишлатиладиган биргина ғишт заводи мисолида маҳсулот нархини 50 фоизгача тушириш мумкинлигини кўрсатиб ўтди. Шу каби замонавий технологияларни қўллаш катта миқдорда табиий газни тежаш, маҳсулотларни арзонлаштиришга хизмат қилиши таъкидланди, дейилади хабарда.


Олимлар коронавирус 8 м масофага тарқалиши мумкинлигини аниқлади — Sof.uz\nОлимлар коронавирус 8 м масофага тарқалиши мумкинлигини аниқлади\n25.07 16:12 1465 Тиббиёт\nФото: Гамбург-Еппендорф университети\nГерманиялик олимлар коронавируснинг 8 м масофага тарқалишини аниқлади. Бу ҳақда Гельмгольц юқумли касалликларни ўрганиш маркази (HZI) га таяниб ТАСС хабар бермоқда.\nHZI, Гамбург-Еппендорф университети (UKE) касалхонаси ва Лейбниц экспериментал вирусология институти (HPI) олимлари иштирокидаги қўшма тадқиқот Виденбрук қишлоғида жойлашган Германиянинг энг йирик гўштни қайта ишлаш мажмуасида 2020 йил май ойида коронавирус тарқалишини текширди.\nҚайд этилишича, гўшт комбинат ишчисидан 8 мдан ортиқ радиусда қолган ҳамкасбларига коронавирус юққан. Коронавирус инфекциясининг тарқалиши асосан қорамол бўлимида бўлиб, у ерда ҳаво айланиб, 10 Целсий даражагача совутилади.\n"Бизнинг натижаларимиз шундан далолат берадики, паст ҳарорат, тоза ҳаво билан таъминлашнинг қийинлиги ва мутассил ички ҳаво кондиционери орқали ҳавонинг айланиши шароитларидаги иш ҳамда тинимсиз жисмоний меҳнат, коронавирусни узоқ масофаларда тарқалишига ёрдам берди", - деди HPI тадқиқот гуруҳи раҳбари профессор Адам Грундхофф.\nБу омиллар гўшт ёки балиқни қайта ишлаш заводларида коронавирус касаллиги тарқалишида ҳал қилувчи рол ўйнайди, дея қўшимча қилди у. "Бундай шароитда 1,5 дан 3 м гача бўлган масофа, шубҳасиз, инфекцияни олдини олиш учун етарли эмас", деди профессор.\nРеда-Виденбрукдаги гўштни қайта ишлаш заводида 1,5 минг киши коронавирус билан касалланганидан кейин 23 июнь куни Германия ғарбий қисмидаги Гютерсло ва Варендорф округларида карантин чоралари кўрилди. Кейин ҳокимият 30 июнга қадар ижтимоий алоқаларни чеклашга қарор қилди, кинотеатрлар, музейлар, кўргазмалар, галереялар, спорт заллари ва ёдгорлик мажмуалари ёпилди. Ресторанлар ишлашни давом эттирдилар, аммо уларга фақат битта оила аъзолари ташриф буюриши мумкин эди.\nШанба куни Германия Соғлиқни сақлаш вазирлигига қарашли Роберт Коч институти хабар беришича, сўнгги 24 соат ичида Германияда камида 781 киши коронавирус билан касалланган, етти бемор инфекция оқибатида вафот этган. Мамлакатдаги пандемия даврида 204 964 киши коронавирус юқтирди, 9 118 киши вафот этди, 190 000 га яқин киши тузалди.\nГермания коронавируснинг тез тарқалиши\n21.09 10:02 1759 Ўзбекистон


Москвадаги жорий май ойи 21-асрдаги энг совуғи бўлди\nМосквадаги жорий май ойи 21-асрдаги энг совуғи бўлди. Бу ҳақда Россия Гидрометцентрида маълум қилинди.\n"Москвада май ойи 21-асрдаги энг совуғи бўлди, ҳарорат (10,9 градус) меъёрдагидан 2,2 градусга паст бўлган", деб таъкидланди метеохизматда. Май ойида Москвага 84 мм лик ёғингарчилик тушди, бу эса меъёрдагидан 164 фоиз кўпроқни ташкил қилган. Умуман олганда, Москвада баҳор фасли илиқ март ойи ҳисобига меъёрга яқин бўлди.\nЁғингарчилик миқдори бўйича 2017 йилги баҳор Москвада энг сернами бўлди, баҳорнинг 3 ойида ҳам ёғингарчилик меъёрдан кўп бўлди. Умуман Россия бўйича баҳорда ўртача ҳарорат энг юқори кўрсаткичларнинг биринчи поғонасини эгаллади. У бу борада 2014 йил баҳоридаги кўрсаткични қайтарди.\nЖорий йилдаги ноодатий илиқ март Россиянинг Европа қисмида салқин апрель билан, сўнгра совуқ май билан алмашди. Уралда бутун баҳор жуда илиқ бўлди, ўртача ҳарорат бу ерда 4-6 градусга етган.\nУзоқ Шарқ шимолида ўтган баҳор унинг тарихидаги энг илиғи бўлди, жануби ва Сибирда эса энг илиқ ҳароратлар учталигига кирди.\nЎтган баҳо Хитой, Ўрта Шарқ, Ғарбий Европа, Африка шимоли-ғарбида, АҚШ жануби-ғарбида ва Мексика шимолида ҳам ноодатий илиқ бўлди. Бу ҳудудларда ҳаво ҳарорати меъёрдагидан 2 градусга ва ундан кўпроққа илиқроқ бўлди. Шимолий яримшарда баҳордаги ўртача ҳарорат фақатгина 2016 йилги кўрсаткичдан пастроқ бўлди.\nМосквада ҳаво ҳарорати 70 йиллик рекордни янгилади\n20:14 / 16.04.2018\nЕвропанинг энг тирбанд йўлларга эга шаҳарлари маълум қилинди\n01:00 / 07.04.2018


ҲАЗОРАСП ТУМАН ҲОКИМИ РАҲБАРЛИГИДА...\nҲАЗОРАСП ТУМАН ҲОКИМИ РАҲБАРЛИГИДА ЁРДАМ КЎРСАТИЛМОҚДА\nПандемия даврида Ҳазорасп туман тиббиёт бирлашмасига туман ҳокимлиги томонидан 50 миллион сўмлик 175 та шахсий ҳимоя воситаси - комбинзон, 10 та кислород болони олиб берилди. Эндиликда тиббиёт бирлашмасида 15 та кислород болони бўлиб, беморларнинг барчаси марказлашган кислород билан таъминланди. Бундан ташқари беморлар учун иккита рентген аппарати, битта флюраграфия, битта кўчма рентген аппарат ишлаб турибди.\nТуманда 10 та тез тиббий ёрдам ва 4 та мобилъ бригадалари тиббий хизмат кўрсатётган эди. Туман ҳокими томонидан 2 та “Damas” автомобили тез тиббий хизмати учун берилиши беморларга ўз вақтида ёрдам кўрсатилишида муҳим аҳамият касб этмоқда.\nШунингдек, тез тиббий ёрдам бўлимига қўшимча 4 та телефон тармоғи уланиб, ҳозирда 6 та телефон ишлаб турибди. “Мобиль гуруҳи” учун ВССБ томонидан 36 та телефон аппарати берилди.\nЎзингиз ва яқинларингизни коронавирусдан эҳтиёт қилинг!


Пайғамбарлик минхожи асосидаги Халифалик учун ҳаракат куфрнинг барча соҳалардаги хийлаларига етарли жавобдир - | Hizb-Uzbekiston.info\nHome›МАҚОЛАЛАР›Пайғамбарлик минхожи асосидаги Халифалик учун ҳаракат куфрнинг барча соҳалардаги хийлаларига етарли жавобдир\nБугунги сухбатимизда Ислом Халифалик давлати учун ҳаракат хар бир мусулмонга вожиб эканлиги тўғрисида гапириб ўтирмоқчи эмасмиз. Биз бугун куфр томонидан қилинаётган Исломга, мусулмонларга нисбатан тахқирловчи ёки золимона ҳаракатларига етарли жавоб Пайғамбарлик минхожи асосидаги Халифалик давлатини қайта тиклашлик учун фаолият олиб бориш, керакли ва айни муддао бўлган, ҳамда куфр режаларини парчалаб ташлайдиган, куфрнинг жон жонига зарба бўладиган жавоб бўлишлигини эслатиб қўймоқчимиз.\nМусулмонларнинг хозирдаги хар бир ўтаётган куни хеч кимга сир эмаски Халифалик сари қадамлар илдамлашиши билан чамбарчас боғлиқ бўлиб қолди. Ва нихоят мусулмонлар Ислом Халифалик давлати учун ҳаракат хаёт мамот масаласи эканлигини англаб етдилар. Бунинг учун Сахобалар ортидан эргашиб, бу йўлда жон фидо қила олишга тайёр бўлган мусулмон йигитлар етишиб чиқдилар, албатта улардан Аллоҳ рози бўлсин.\nАсл холатга қаралганда ҳам барчаси маълум бўлади, яъни мусулмонлар нимага ҳаракат қиляптилар, куфр нимадан безовта?! Куфр бугунги кунидек яқин тарихнинг камида 90 йиллигида бунчалар безовта бўлмаган, чунки мусулмонларнинг уйғониши ва натижада Исломий хаётни қайта қуриш учун ҳаракатлар бугунгидек жадаллашмаган. Бугунги кундаги тарихий тўқнашув инсоният яралганидан буён муҳим чизиқлар чиза олган тўқнашувлар сингаридир. Иймон ва куфр тўқнашуви аввалдан даъвом этиб келаётган урушдир, лекин бугунгиси тарих зарварақларига ўзгача нақш сола оладиган, бу кураш иштирокчиларидан юқори масъулият талаб қиладиган, бор имкониятлар сарф этиладиган ҳамда мукофоти ҳам шунга яраша бўладиган, сабрнинг асл кўринишини ифодалайдиган синовли, собит қадамлиларгина енга оладиган тўсиқлари кўп бўлган курашдир. Энг муҳими жаханнам ва жаннатнинг ўртасида бошқа хаёт бўлмаганидек, бу курашнинг ичида бўлмаганлар, яъни ташқарида қолиб кетадиганлар ҳам бўлмайди. Аксинча ўзини курашдан холи кўрсатсада пайт пойлаб орқадан ханжар санчадиганлар бўлади. Чунки бугунги кураш адолат ва зулм, Хақ ва нохақлик, иймон ва куфр курашидир.\nЭй биродарлар, Аллоҳнинг розилигини истовчи мўъминлар! Бугунги каби муҳимлик борасида тарихий из қолдира оладиган кураш сизнинг хаётингизда қайта бўлмас, балки то қиёматгача қайтарилмас. Шунинг учун белни махкам боғлайлик ва бизларга Буюк Аллоҳ томонидан берилган зўр имкониятдан фойдаланайлик. Ахир бундай ҳаракат Пайғамбар соллаллоҳу алайҳи васаллам етакчилигида Сахобалар (Аллоҳ улардан рози бўлсин) томонидан амалга оширилган эди. Мана яна худди шундай имконият бугун Аллоҳ Таъоло томонидан бизларга берилмоқда.\nКўриб турибмизки куфр қанчалар имконияти бўлса шунчалар даражада мусулмонларга қарши ва уларнинг танлаган мақсадларини амалга ошириш йўлидаги ҳаракатларига тўсиқ бўлишга уринмоқда, курашмоқда. Бу курашда куфр шунчалар очиқчасига курашмоқдаки, ўзининг кимлиги қолиб хатто хоин малайларининг юзлари ҳам очилиб кетди ва мусулмонларга уларнинг кимлиги ойдек маълум бўлиб қолди, бу ҳам Аллоҳнинг мусулмонларга ёрдами. Мусулмонлар юртларидаги кўплаб холатлар ва Париждаги Пайғамбар соллаллоҳу алайҳи васалламни хақоротловчи ходисалар ҳам буларга бир мисолдир. Келинглар бу курашда барчамиз ўз ўрнимизни эгаллайлик ва Исломнинг бирон бир дарчасидан куфр кириб келишига йўл қўймайлик. Бу курашдаги ҳаракатимиз билан, биз Исломнинг барча устунларини химоя қилган ва Исломий хаётнинг қайта бошланишига ўз хиссамизни қўшган бўламиз албатта.\nБу кунларда Иймон ва куфр курашида нима қилишини била олмай турган биродарларимизга қарата айтамизки, Пайғамбарлик минхожи асосидаги Халифаликни тиклаш учун ҳаракат қилинг. Чунки Пайғамбарлик минхожи асосидаги Халифалик Исломнинг қўрғонидир, Исломий амалларнинг хаётда бор бўлиб туришини, яшаш тарзимизда Ислом шариатини татбиқ бўлишлигини Исломий Халифаликкина кафолатлайди ва бу билан Исломий хаётнинг давомийлигини таминлайди.\nНетаньяху сўзлари араб ҳукмдорларининг шундоқ ҳам фош бўлган айбларини бутунлай очиб шармандасини чиқарди


дарҳол ота-боланинг «дело»сини чақиртирдилар. Қаралдики, суд ҳукмини ўзгартиришга асос бордай: зарарнинг аксарият қисми қопланибди (ҳақдорлар ...\nстудияси раҳбари Абдушукур Исломовга нисбатан чиқарилган ҳукм куни кеча Ўзбекистон Республикаси Олий суди томонидан бекор қилинди. ... «Яна» дейилаётганининг сабабики, мазкур жиноят иши бўйича чиқарилган ҳукм биринчи марта бекор бўлаётгани йўқ. Гулнора Каримова «командаси» ...\nсобиқ Бош прокурори Рашид Қодиров ва бошқаларга нисбатан чиқарилган ҳукм ахборотидан улар содир этган жиноятлар хусусида муайян тасаввурга ...\nҳам ўтиб, жараён поёнига етиб қолганини англатади. Яъники, ҳукм яқин. Суд мажлиси ёпиқ тарзда ўтгани учун «Қодиров иши»нинг тафсилотлари ...\nЖиноят ишлари бўйича Зафаробод туман судида ИИБ ходимларини дўппослаган ака-укага оид жиноят иши кўриб чиқилди.\nБугун Ахборот ва оммавий коммуникациялар агентлигида Ўзбекистон Республикаси Бош прокуратураси ҳузуридаги Мажбурий ижро бюроси раҳбар ходимлари билан бўлиб ўтган брифингда кўпам учрамайдиган ҳолат кузатилди.\nниҳоят, поёнига етиб, судланувчиларга (улар жами 16 нафар) нисбатан ҳукм ўқилди. Унга кўра, А.Турсунбоев Ўзбекистон Республикаси Жиноят кодексининг ... 21 февралида жиноят ишлари бўйича Тошкент вилоят суди тегишли ҳукм чиқарган эди. ҳукмга кўра, у 13 йил озодликдан маҳрум этиш жазоси ...\nбўлиб, Жиноят ишлари бўйича Фарғона вилояти суди томонидан уларга ҳукм ўқилди, деб хабар қилмоқда «ЎзА». Суднинг ҳукмига кўра, М.Олимов ... жинояти ҳам фош этилди. Жиноят ишлари Фарғона вилояти судининг ҳукми билан М.Олимовга аввалги жазони янги жазога қисман қўшилиб, узил-кесил ...\nХотинининг ўлимига сабабчи бўлган эркакка нисбатан жазо тайинланди\nўз турмуш ўртоғининг ўлимига сабабчи бўлган фуқарога нисбатан ҳукм ўқилди. Воқеа ўтган йилнинг 11 декабрида Қизириқ туманида содир ...\nуйининг собиқ директори ва ходимларига нисбатан суд ҳукми ўқилди Жазо қанақа бўлди? Бўйнига шундай «айбловлар гулдаста»си ... енгилдай туюлиши мумкин. Суд эса ўзиникини маъқуллаши аниқ, ана, ҳукмининг ҳали сиёҳи қуримай судья Р. Арабоев ЎзАга интервью беришга улгурибди: ...


Фарғона вилояти Олтиариқ туман Полосон қишлоғида тез тиббий ёрдам шифокори бемор қариндошининг ҳужумидан жабрланди.\n"2018 йилнинг 3 август куни соат 16:30да Полосон қишлоғи, Мозортаги кўчаси, 50-уйда истиқомат қилувчи, 1949 йилда туғилган Мирзажалил Ҳакимовнинг беҳуш ётганлиги тўғрисида қариндошлари томонидан туман марказий тез тиббий ёрдамига мурожаат келиб тушган. Чақирув марказий тез тиббий ёрдами бўлими орқали қабул қилиниб, соат 16:31да 89-қишлоқ оилавий поликлиникасига узатилган", деб хабар қилди Соғлиқни сақлаш вазирлигининг матбуот хизмати маҳаллий ОАВларга.\nTез тиббий ёрдами ходимлари - навбатчи врач Шуҳратбек Сирожиддинов ва ҳамшира Умидахон Ҳусановалар шу заҳоти чақирувга чиқиб кетишган. Хонадонга тез тиббий ёрдами бригадаси 4 дақиқа ичида етиб боришган. Навбатчи врач тез тиббий ёрдами машинасидан тушиб беморни кўриш учун шошиб кириб кетаётган пайтида беморнинг набираси шифокорни ҳақорат қилиб, бесабаб дўппослаган. Врач бош ва қулоғи аралаш бехосдан тушган кучли зарбадан оғир мия жароҳати олиши ҳисобига ҳушидан кетиб йиқилган. Шундай вазиятда ҳам ўз хизмат вазифасини унутмаган ҳамшира Умидахон Ҳусанова беморни кириб кўрганда бемор аллақачон вафот этганлиги шоҳиди бўлган. Врач Шуҳратбек Сирожиддинов ҳам бироздан сўнг ҳушига келгач, ўрнидан туриб беморни кўргани кирганида 70 ёшга кирган Мирзожалил Ҳакимовнинг мурда аллақачон совиб бўлганлигини кўрган. Врач Шуҳратбек Сирожиддинов ўрнидан тураётганда олган оғир жароҳати ҳисобига яна ҳушидан кетиб йиқилади\nТез тиббий ёрдами машинасида врач Олтиариқ тумани тиббиёт бирлашмаси шошилинч тиббий ёрдами бўлимига “Оғир калла мия жароҳати, бош мия чайқалиши, чап қулоқ супраси атрофи юмшоқ тўқималарининг лат ейиши, чап қулоқ пардасининг йиртилиши” ташхиси билан оғир аҳволда ётқизилади. Консилиум хулосасига биноан беморнинг аҳволи оғир баҳоланиб, даво муолажаларини давом эттирилиши тавсия этилди.\nСоғлиқни сақлаш вазирлиги томонидан мазкур ҳолат юзасидан қонуний чора кўриш учун Фарғона вилоят ҳуқуқни муҳофаза қилиш органларига мурожаат қилинди.


«Ezidyor» эгасига «Versal» тўйхонаси берилиши ҳақидаги хабар рад этилди\n«Ezidyor» эгасига «Versal» тўйхонаси берилиши ҳақидаги...\n18.06.2018 11:21 0 429\n2018 йил 17 июнь куни Тошкент шаҳрининг Шайхонтоҳур туманида жойлашган «Ezidyor» тўйхонасини бузиш ишлари бошлангани ҳақида хабар берган эдик.\n«Tashkent city» қурилиши режалаштирилган ҳудудда жойлашган «Ezidyor» ва Шайхонтоҳур кўчасидаги «Mumtoz» тантаналар зали бузилиши ҳақида аввал хабар берган эдик.\nТошкент шаҳар ҳокимияти вакилининг маълум қилишича, «Ezidyor» тўйхонаси эгасига «Versal», «Mumtoz» тўйхонаси раҳбариятига мулкларининг бузилиши туфайли Тошкент шаҳар ҳокимияти балансида бўлган «Саёҳат» ресторани берилиши маълум қилинганди.\nБиз ушбу хабарларга ойдинлик киритиш мақсадида Тошкент шаҳар бинолардан фойдаланиш департаменти билан боғландик. У ердан маълум қилишларича, ҳозир «Tashkent city» қуриладиган ҳудуд атрофидаги барча бинолар ўз эгаларининг розилиги олинган ҳолда бузиб ташланмоқда.\n— «Ezidyor» тўйхонаси эгасига «Versal» тўйхонаси берилиши ҳақидаги хабарлар ёлғон. «Versal» эмас, «Саёҳат» ресторани топширилади. «Mumtoz» тантаналар зали қачон бузилиши ҳозирча аниқ эмас, — дейди департамент ходими.\nШунингдек, «Ezidyor» тўйхонаси атрофидаги бузилаётган объектлар эгаларига Тошкент шаҳри, Тараққиёт кўчаси бўйидан 1-1,5 гектаргача ер берилиши ҳам маълум қилинди.\nTashkent City тўйхона Эзидёр Versal Mumtoz\nЖамият 17/09, 10:32\nСамарқанддаги тўйхоналардан биридаги оммавий заҳарланиш бўйича маълумот берилди\nҲодиса 31/08, 15:58\nФарғонадаги тўйхонада пичоқбозлик содир бўлди\nСиёсат 30/08, 22:25


10 йил ичида хитойлик йигит қарияга айланиб қолди | Megadunyo.UZ\nАвтор: admin 0 Комментариев кария йигит, Хитойлик\nҚария-йигитнинг айтишича, бошида у ўзида бўлаётган ўзгаришларга аҳамият қаратмаган. У буларнинг бари ишда бўлиб турадиган жисмоний ва руҳий зўриқишлар оқибати, яқинда ўтиб кетади, деб ўйлаган.\nЮань турли хил шифохоналарга кўп марта мурожаат қилди. Аммо уларнинг ҳеч бири унга ташхис қўя олишмади. Шунчаки умумий даволиниш учун йўлланма беришди, аммо у йигитга таъсир этмади.\nТез суръатда қариш йигитнинг жамият орасидаги яшаш тарзига таъсир кўрсатмай қолмади, албатта. Масалан, банк ходимлари уни бошқа бир одамнинг ҳужжатини кўрсатганликда гумон қилиб, пул беришмади. Агар у кўчадан хотини билан бораётган бўлса, кўпчилик уларни ота ва қиз деб ўйлайди, бошқалар эса қиз таъмагирлик туфайли чолга турмушга чиққан, деб хаёл қилади.\nАфсус билан шуни айтиш керакки, Юаннинг 25 ёшли укасида ҳам худди шундай касаллик бошланган ва у тез суръатда ривожлана боряпти. Шуниси қизиқки, уларнинг авлодида бирор-бир киши бундай касаллик билан оғримаган.